title: Olli Juolevi

text: Tammikuussa 2016 NHL:n kykyjenetsijätoimisto listasi Juolevin Pohjois-Amerikassa pelaavista kenttäpelaajista viidenneksi . Puolustajista hänen edellään oli vain Jakob Chychrun sijalla 2. Juolevi oli viides myös huhtikuun rankingissa, jolloin Chychrun sijoittui neljänneksi. Aivan varaustilaisuuden alla "The Sports Networkin" Bob McKenzie arvioi Juolevin omalla listallaan kuudenneksi ja ensimmäiseksi puolustajaksi. Lopulta Vancouver Canucks varasi hänet koko varaustilaisuuden viidentenä pelaajana ja ensimmäisenä puolustajana. Häntä pienemmällä numerolla suomalaispuolustajista on varattu vain Aki Berg, (3. varaus vuonna ), Miro Heiskanen (3. varaus vuonna ) ja Joni Pitkänen (4. varaus vuonna ). Juolevin varaus täydensi suomalaishistoriaa myös sillä, että kolme suomalaispelaajaa varattiin ensimmäisen kerran viiden ensimmäisen pelaajan joukossa, kun Patrik Laine (2. varaus) ja Jesse Puljujärvi (4. varaus) varattiin ennen häntä.


title: Olli Juolevi

text: Elokuussa 2016 Juolevi teki Vancouver Canucksin kanssa kolmivuotisen tulokassopimuksen. Saman vuoden harjoitusleirin päätteeksi seura lähetti hänet kaudeksi 2016–2017 takaisin London Knightsin OHL-joukkueeseen. Vuotta myöhemmin Canucks lähetti Juolevin harjoitusleirin päätteeksi puolestaan lainalle SM-liigajoukkue Turun Palloseuraan. Siirron taustalla oli myös entinen Canucksin puolustaja Sami Salo, joka toimii TPS:n apuvalmentajana ja vieraili Canucksin kehitysleirillä kesällä 2017. Juolevi teki näin ollen miesten pääsarjadebyyttinsä 13. lokakuuta 2017 vieraissa Pelicansia vastaan. Hänet merkittiin TPS:n kakkospuolustajapariin Elmeri Erosen viereen. Juolevi sai ottelussa jääaikaa 16.19 minuuttia ja hän keräsi neljä jäähyminuuttia. SM-liigauransa avausmaalin Juolevi teki viidennessä ottelussaan 24. lokakuuta 2017 ylivoimalla vieraissa Mikkelin Jukureita vastaan. Hän keräsi ottelussa myös kaksi syöttöpistettä. Antti Äikäs valitsi Juolevin ottelun alumnien tähtien kakkostähdeksi. Kaikkiaan hänen tulokaskautensa toi 38 runkosarjaottelussa tehot 7+12=19 ja 11 playoff-ottelussa tehot 2+5=7. Juolevi voitti runkosarjassa SM-liigan tulokaspuolustajien maalipörssin. Pudotuspeleissä hän voitti TPS:n sisäisen tehotilaston lukemalla +5.


title: Olli Juolevi

text: Joulukuussa 2018 Juolevi joutui polvileikkaukseen, josta toipuminen kestää arviolta puoli vuotta. Näin hänen pelikautensa 2018–2019 AHL-joukkue Utica Cometsissa päättyi kesken.


title: Olli Juolevi

text: Juolevi pelasi alle 20-vuotiaiden MM-kilpailuissa vuosina 2016, 2017 ja 2018, joista ensimmäinen turnaus päättyi maailmanmestaruuteen. Juolevi voitti yhdeksällä syöttöpisteellään turnauksen puolustajien syöttöpörssin ja jakoi puolustajien pistepörssin voiton Yhdysvaltain Zach Werenskin kanssa. Hänet valittiin turnauksen tähdistökentälliseen. Vuoden 2017 turnauksessa Juolevi toimi Suomen kapteenina. Vuoden 2018 turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Juolevi valittiin myös Tšekkiä vastaan pelatun puolivälieräottelun päätteeksi Suomen ottelun parhaaksi pelaajaksi.


title: Olli Juolevi

text: Juolevi pelasi myös alle 18-vuotiaiden Ivan Hlinkan muistoturnauksessa vuonna 2014. Hän edusti myös alle 17-vuotiaiden maajoukkueetta Euroopan nuorten olympiafestivaaleilla vuonna 2015, jolloin Juolevi voitti pronssia. Hän on kuulunut sekä alle 16- että 18-vuotiaiden maajoukkueen kapteenistoon. Yhteensä Juolevi on pelannut 31 nuorten ja 30 poikien maaottelua.


title: Olli Juolevi

text: Suomen A-maajoukkueessa Juolevi on pelannut kaksi ottelua ilman tehopisteitä. Hän teki A-maajoukkuedebyyttinsä vain 19-vuotiaana Sweden Hockey Gamesissa 29. huhtikuuta 2018 Tukholman Hovetissa turnauksen isäntäjoukkue Ruotsia vastaan. Juolevi keräsi ottelusta teholukeman +1. Hän putosi lopulta viimeisten joukossa MM-leiriryhmästä vuoden 2018 turnaukseen.


title: Olli Juolevi

text: Elite Prospects -sivuston Curtis Joen mukaan Juolevi on kokonaisvaltainen all around -puolustaja, joka pelaa hyvin hyökkäyspäässä ja luo painetta vastustajille. Joen mukaan hän on vahva ja tasapainoinen luistelija, hyvä tuomaan kiekkoa ylöspäin sekä takakarvaamaan. Juolevi osaa käyttää kokoaan hyväksi, mutta hän ei ole kuitenkaan fyysisesti kovin vahva. Juolevi yrittää paikata puutteensa pelaamalla rajojensa mukaisesti, kuten käyttämällä hyväkseen kiekollisia taitojaan.


title: Olli Juolevi

text: "Jatkoaika.comin" verkkolehden Joni Lampela puolestaan kertoo, että Juolevin suurimpana vahvuutena on pidetty kiekollista älykkyyttä. Hän nostaa artikkelissa esille myös Juolevin laadukkaan sijoittumisen ja pelisilmän.


title: HMS Truelove (J303)

text: HMS Truelove (viirinumerot J303 ja M303) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM338", joka luovutettiin Britannian kuninkaalliselle laivastolle lend lease -sopimuksen nojalla.


title: HMS Truelove (J303)

text: Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM338". Sen köli laskettiin 7. tammikuuta 1943 ja alus laskettiin vesille 8. heinäkuuta. Alus valmistui 3. huhtikuuta 1944.


title: HMS Truelove (J303)

text: Alus romutettiin 1957 Blythissä.


title: HMS Skipjack (J300)

text: HMS Skipjack (viirinumerot J300 ja M17) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Solebay", mutta siitä luovuttiin jo ennen vesillelaskua ja alus siirrettiin Britannialle.


title: HMS Skipjack (J300)

text: Alus tilattiin Torontosta Kanadasta Toronto Ship Building Companylta nimellä "HMCS Solebay". Sen köli laskettiin 19. marraskuuta 1942 ja alus laskettiin vesille 7. huhtikuuta 1943. Alus valmistui 29. huhtikuuta 1944.


title: HMS Skipjack (J300)

text: Alus romutettiin vuonna 1959 Blythissä.


title: Génesis Rodríguez

text: Génesis Rodríguez Pérez (s. 29. heinäkuuta 1987 Miami, Florida) on yhdysvaltalais-venezuelalainen elokuva- ja televisionäyttelijä. Hän esitti Becky Ferreriä "Päivien viemää" -sarjassa 2005–2006 ja on näytellyt myös espanjankielisen Telemundo-kanavan telenoveloissa. Rodríguez tunnetaan muun muassa elokuvista "Reunalla", "The Last Stand", "Väärät paperit" ja "Big Hero 6". Vuosina 2010–2011 hän näytteli kolmessa "Entourage"-televisiosarjan jaksossa.


title: Génesis Rodríguez

text: Rodríguezin äiti on kuubalainen malli ja isä Venezuelasta kotoisin oleva laulaja José Luis Rodríguez. Génesis puhuu sujuvasti sekä espanjaa että englantia. Hän on näytellyt lapsesta saakka ja on opiskellut tanssia teini-ikäisestä alkaen. Näyttelemistä Rodríguez opiskeli käymällä kursseja teatteri- ja elokuvakoulussa.


title: Erling Eidem

text: Erling Eidem (23. huhtikuuta 1880, Göteborg – 14. huhtikuuta 1972 Vänersborg) oli Ruotsin arkkipiispa vuosina 1931–1950, Uuden testamentin eksegetiikan professori Lundissa 1928–1931 sekä yksi Kirkkojen maailmanneuvoston presidenteistä vuosina 1948–1954. Häneltä on suomennettu ainakin teos "Kärsivä Jumala".


title: Tadžikistanin piirit

text: Tadžikistanin piirit ovat Tadžikistanin paikallishallintoalueita. Maassa on 58 piiriä ja lisäksi 17 kaupunkia jotka eivät kuulu mihinkään piiriin. Piirit muodostuvat kylistä ja taajamista. Pääkaupunkialueen Dušanben neljä kaupunginosaa lasketaan joskus myös piireiksi.


title: Nina Almlöf

text: Anette Nina Almlöf (o.s. Lundholm, s. 26. huhtikuuta 1977 Ed, Uplanti, Ruotsi) on ruotsalainen entinen lapsinäyttelijä. 1990-luvun alussa ollessaan 14-vuotias hän näytteli joulukalenteriohjelmassa "Sunes jul" sekä elokuvassa "Sunes sommar" päähenkilön Lassen isosisarta Annaa.


title: Jukka Weisell

text: Jukka Weisell on Oulun kaupungin talousjohtaja.


title: Jukka Weisell

text: Koulutukseltaan Weisell on kauppatieteiden maisteri (pääaineena johtaminen ja organisaatio) sekä rakennusinsinööri (yo-pohjainen) Wärtsilän teknillisestä oppilaitoksesta. Ennen nykyistä tehtäväänsä Weisell toimi Kiimingin kunnanjohtajana vuosina 2009–2012 ja sitä ennen Nousiaisten kunnanjohtajana 2008–2009. Limingan kunnan teknisenä johtajana Jukka Weisell toimi vuodet 1982–2008. Kunnallista uraa edelsi tiesuunnittelu-toimialan vetäminen (1979–1982) Insinööritoimisto Suunnittelukolmiossa Oulussa.


title: Claude Autant-Lara

text: Claude Autant-Lara (5. elokuuta 1901 Luzarches, Val-d’Oise – 5. helmikuuta 2000 Antibes) oli ranskalainen elokuvaohjaaja ja -käsikirjoittaja, jonka tunnetuin elokuva on kansainvälisesti menestynyt "Paholainen ruumiissa" (1946). 1980- ja 1990-lukujen vaihteessa hän oli jonkin aikaa Euroopan parlamentin jäsen.


title: Claude Autant-Lara

text: Claude Autant-Lara vietti osan kouluvuosistaan Lontoossa, jonne hänen pasifistiäitinsä oli paennut ensimmäistä maailmansotaa. Elokuvauransa alussa hän toimi lavastajana ja puvustajana muun muassa Jean Renoirin mykkäelokuvassa "Nana" (1926), jossa hän myös näytteli.


title: Claude Autant-Lara

text: Autant-Lara oli tuottelias ohjaaja, jonka tuotanto käsittää yli 30 elokuvaa. Niissä hän keskittyi erityisesti juonirakenteisiin ja dialogiin, ja teemana oli usein porvarillisen yhteiskunnan provokatiivinen kritisointi.


title: Claude Autant-Lara

text: Claude Autant-Lara oli nuorena voimakkaan vasemmistolainen, mutta vaihtoi kantaansa oikealle laidalle ja ryhtyi Kansallisen rintaman kannattajaksi. Hänet valittiin 1989 Euroopan parlamenttiin sen vanhimpana edustajana, mutta joutui pian eroamaan loukattuaan lehtihaastattelussa Simone Veilia ja muita keskitysleireiltä selviytyneitä. Hänet erotettiin myös Académie des Beaux-Artsin jäsenyydestä.


title: Claude Autant-Lara

text: Autant-Lara kuoli Antibesissa 98-vuotiaana helmikuussa 2000.


title: Jüri

text: Jüri on virolainen miehen etunimi. Se on muunnos nimestä Georgios.


title: Jüri

text: Kaikki listan henkilöt ovat virolaisia.


title: John Johansson i Brånsta

text: John Harald Johansson (2. heinäkuuta 1894, Kumla – 13. marraskuuta 1954, Kumla) oli ruotsalainen maanviljelijä ja poliitikko, joka kuului keskustapuolueeseen.


title: John Johansson i Brånsta

text: John Johansson oli Ruotsin valtiopäivien ensimmäisen kamarin jäsen vuodesta 1951 kuolemaansa saakka Örebron läänin vaalipiiristä valittuna.


title: Mirzo Tursunzoda

text: Mirzo Tursunzoda (, , 2. toukokuuta 1911 nykyisen Tursunzodan piirin Qaratoğin kylä – 24. syyskuuta 1977 Dušanbe) oli tadžikistanilainen neuvostorunoilija.


title: Mirzo Tursunzoda

text: Mirzo Tursunzoda syntyi puusepän perheeseen. Hän opiskeli opettajateknikumissa ja valmistui vuonna 1930 Tadžikistanin valistusinstituutista Taškentissa. Sen jälkeen Tursunzoda työskenteli "Komsomoli Todžikiston" -nuorisolehdessä ja Leninabadin teatterissa. Vuonna 1935 hän siirtyi töihin Tadžikistanin kirjailijaliittoon. Vuonna 1939 Tursunzoda valittiin kirjailijaliiton hallituksen puheenjohtajaksi. Vuodesta 1946 aina kuolemaansa saakka hän työskenteli Tadžikistanin kirjailijaliiton puheenjohtajana ja vuodesta 1959 myös Neuvostoliiton kirjailijaliiton hallituksen sihteerinä.


title: Mirzo Tursunzoda

text: Tursunzodan kirjailijanura alkoi vuonna 1929 sanomalehtien sivuilla ilmestyneistä kertomuksista ja kuvauksista. Ensimmäiset runonsa hän julkaisi vuonna 1935. Runoilijan laaja tuotanto käsittää lähinnä ajankohtaista kansalaislyriikkaa. Hän on kirjoittanut myös näytelmiä ja kirjallisuuskritiikkiä. Hän sai teoksistaan Stalin-palkinnon vuonna 1948, Lenin-palkinnon vuonna 1960, Tadžikistanin SNT:n valtionpalkinnon vuonna 1963 ja kansainvälisen Nehru-palkinnon vuonna 1967.


title: Mirzo Tursunzoda

text: Kirjailija liittyi kommunistipuolueeseen vuonna 1941. Hän toimi Tadžikistanin kommunistipuolueen keskuskomitean jäsenenä, Neuvostoliiton korkeimman neuvoston edustajana sekä monissa muissa luottamustehtävissä. Hänelle on myönnetty sosialistisen työn sankarin arvonimi (1967) ja monia muita kunnianosoituksia.


title: Mirzo Tursunzoda

text: Aiemmin nimellä "Regar" tunnettu kaupunki nimettiin vuonna 1978 kirjailijan mukaan Tursunzodaksi.


title: Guyanan presidentti

text: Guyanan presidentti on Guyanan valtionpäämies, hallituksen päämies sekä Guyanan asevoimien ylipäällikkö. Presidenttinä toimii kansalliskokouksen enemmistöpuolueen johtaja. Hän nimittää Guyanan pääministerin ja Guyanan hallituksen. Guyanalle valittiin ensimmäinen presidentti Arthur Chung vuonna 1970, jolloin maa muuttui tasavallaksi. Aluksi presidentin asema oli lähinnä seremoniallinen, mutta vuonna 1980 kansanäänestyksen tuloksen perusteella presidentin valtaoikeuksia lisättiin. Guyana on Amerikan ainoa semipresidentiaalinen maa.


title: Sallilan voimalaitos

text: Sallilan voimalaitos on vesivoimalaitos Sallilankoskessa Loimijoessa Vampulassa Huittisissa. Voimalan patoallas on Kiltajärvi, joka muodostaa joen laajentuman. Se on yhdessä Loimijoessa Alastarolla Loimaalla sijaitsevan Vuolteen voimalaitoksen kanssa toinen Sallila Energian voimalaitoksista. Voimalaitoksen rakentaminen alkoi vuonna 1919 kun silloinen Sallilan Sähkölaitos Osakeyhtiö oli perustettu tätä tarkoitusta varten vuonna 1914. Voimala uusittiin perusteellisessa korjauksessa vuonna 1986.


title: Sallilan voimalaitos

text: Voimalaitos valmistui 1920. Sen putous on 5,8 metriä ja teho 0,75 MW.


title: Vuolteen voimalaitos

text: Vuolteen voimalaitos on vesivoimalaitos Loimijoessa Alastarolla Loimaalla. Se on yhdessä Loimijoessa Vampulassa Huittisissa sijaitsevan Sallilan voimalaitoksen kanssa toinen Sallila Energian voimalaitoksista. Voimalaitos valmistui vuonna 1955.


title: Jere Sneck

text: Jere Sneck (s. 5. toukokuuta 1994 Helsinki) on suomalainen jääkiekkopuolustaja, joka pelaa SM-liigajoukkue Saimaan Pallossa. "Etelä-Saimaan" toimittaja Anssi Silvennoinen on luonnehtinut häntä kahden suunnan puolustajaksi, jolta löytyy ulottuvuutta, voimaa ja kiekollista taitoa. Sneckin tulee kuitenkin kehittyä vielä terävyydessä ja pelinopeudessa.


title: Jere Sneck

text: Sneck on Jokereiden oma kasvatti. Hän voitti C-nuorten Suomenmestaruuden vuosina 2009 ja 2010. Kaudella 2011–2012 Sneck toimi seuran B-nuorten varakapteenina. Hän voitti koko B-nuorten SM-sarjan puolustajien piste- ja syöttöpörssin tehoilla 8+20=28. Sneck voitti kauden päätteeksi B-nuorten Suomenmestaruuden, palkittiin sarjan parhaana puolustajana Pekka Marjamäki -palkinnolla sekä valittiin tähdistökentälliseen. Kaudella 2013–2014 hän toimi Jokereiden A-nuorten varakapteenina ja oli yhdeksällä osumallaan joukkueen eniten maaleja tehnyt puolustaja. Hän sijoittui 29 tehopisteellään A-nuorten SM-liigan puolustajien pistepörssissä viidenneksi Bluesin Nico Nurmikannan kanssa. Sneck valittiin kauden päätteeksi sarjan toiseen tähdistökentälliseen.


title: Jere Sneck

text: Huhtikuussa 2014 Sneck teki kaksivuotisen KHL-sopimuksen Jokereiden kanssa. Elokuussa seura lainasi hänet koko kaudeksi 2014–2015 Mestis-joukkue Kiekko-Vantaaseen, jonka kapteenistoon Sneck myös kuului. Hänen tulokaskautensa toi 31 runkosarjaottelussa tehot 5+4=9. Sneck vahvisti kevätkaudella myös Jokereiden A-nuoria.


title: Jere Sneck

text: Elokuussa 2015 Jokerit lainasi hänet koko syyskauden 2015–2016 ajaksi TuToon. Sneck kutsuttiin kuitenkin loukkaantumisten myötä Jokereiden vahvuuteen jo syyskuussa. Hän teki KHL-debyyttinsä 25. syyskuuta 2015 vieraissa SKA Pietaria vastaan, jolloin Sneck sai jääaikaa 15.20 minuuttia. Tammikuussa 2016 hän jätti TuTon ja siirtyi loppukaudeksi Jokereiden vahvuuteen. Sneck pelasi joukkuessa kauden aikana viisi runkosarja- ja kaksi playoff-ottelua ilman tehopisteitä. Hän edusti Jokereita myös Spengler Cupissa.


title: Jere Sneck

text: Kaudeksi 2016–2017 Sneck siirtyi kaksivuotisella sopimuksella SM-liigajoukkue Saimaan Palloon. Hän teki ensimmäisen miesten pääsarjamaalinsa 20. lokakuuta 2016 Vaasan Sportia vastaan. Juha Kuokkanen valitsi Sneckin ottelun Alumnien tähtien kolmostähdeksi. Hän teki tulokaskautensa aikana 47 runkosarja- ja kahdeksassa Mestarien liigan ottelussa tehot 1+1=2. Huhtikuussa 2018 Sneck teki SaiPan kanssa vuoden mittaisen jatkosopimuksen.


title: Jere Sneck

text: Sneck on pelannut neljä nuorten ja 15 poikien maaottelua.


title: Jere Sneck

text: Sneckin isoveli Jose pelaa II-divisioonajoukkue HC Vantaassa.


title: Sojuz TMA-17M

text: Sojuz TMA-17M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 22. heinäkuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-17M

text: Avaruuslennolle osallistuvat toimivat ISS-aseman Retkikunta 44:n täydennysmiehistönä. Alus toimi ISS:n pelastusaluksena ja palasi maahan joulukuussa 2015.


title: Abel Ferrara

text: Abel Ferrara (s. 19. heinäkuuta 1951 Bronx, New York) on yhdysvaltalainen elokuvaohjaaja, -käsikirjoittaja ja näyttelijä, jonka tunnettuja ohjauksia ovat "Koston enkeli" (1981), "New Yorkin kuningas" (1990) ja "Paha poliisi" (1992).


title: Abel Ferrara

text: Ferrara syntyi New Yorkin Bronxissa italialais-irlantilaiseen perheeseen, joka muutti pian Peekskilliin Bronxista pohjoiseen. Hän opiskeli elokuvantekoa New Yorkin osavaltionyliopistossa (SUNY) Syracusessa, jossa hän ohjasi useita lyhytelokuvia. Opiskelujen jälkeen hän ohjasi pornoelokuvan "9 Lives of a Wet Pussy Cat" (1976), jonka pääroolissa oli hänen silloinen tyttöystävänsä. Hänen varsinainen esikoiselokuvansa oli grindhouse-slasher "The Driller Killer" (1979), jossa hän myös näytteli pääosaa nimellä Jimmy Laine. Sitä seurasivat raiskauksen jälkeisestä kostosta kertova "Koston enkeli" (1981) ja strippareiden murhaajasta kertova "Armoton kaupunki" (1984), jonka pääosia näyttelivät Tom Berenger ja Melanie Griffith. Niiden jälkeen Ferrara siirtyi ohjaamaan televisiosarjoja, kuten parin jakson verran suosittua "Miami Vicea".


title: Abel Ferrara

text: Vuoden 1990 elokuvaa "New Yorkin kuningas" seurasivat muun muassa Harvey Keitelin kanssa tehdyt "Paha poliisi" (1992) ja "Snake eyes – Käärmeensilmä" (1993). Ferraran myöhempiä elokuvia ovat "Hautajaiset" (1996), "Muistikatkoksia" (1997) ja "New Rose Hotel – tuomiopäivän salaliitto" (1998).


title: Abel Ferrara

text: Myöhempinä vuosinaan Ferrara on asunut Roomassa, kärsinyt päihderiippuvuudesta ja kääntynyt katolilaisuudesta buddhismiin.


title: Abel Ferrara

text: Ferrara on käyttänyt elokuviensa teossa myös aliasta "Jimmy Laine".


title: Kirkuk (maakunta)

text: Kirkuk (, ) on Irakin pohjoisosassa sijaitseva kuvernoraatti (maakunta). Se kattaa 9 679 neliökilometriä eli 2,2 prosenttia Irakin pinta-alasta. Vuosina 1976–2006 aluetta kutsuttiin "At-Taminin kuvernoraatiksi" ("at-Ta’mīn"), mikä viittasi sosialisoituihin, kansallisesti omistettuihin öljy- ja kaasuvarantoihin.


title: Kirkuk (maakunta)

text: Kuvernoraatti rajautuu etelässä ja lounaassa Saladinin (Salah al-Din), pohjoisessa Erbilin ja idässä Sulaimaniyyan kuvernoraattiin.


title: Kirkuk (maakunta)

text:
Kuvernoraatin väkiluku oli vuoden 1997 väestönlaskennassa 753 171. Vuonna 2013 asukkaita arvioitiin olevan 1 324 677 (4,2  % Irakin väestöstä). Väestöstä 71,7 prosenttia asui kaupungeissa ja 28,3 prosenttia maaseudulla.
Kuvernoraatti jakautuu neljään piirikuntaan:


title: Kirkuk (maakunta)

text: Kuvernoraatin hallintokeskus on Kirkukin kaupunki, joka sijaitsee linnuntietä noin 240 kilometriä Irakin pääkaupunki Bagdadista pohjoiseen.


title: Kirkuk (maakunta)

text: Elinkeinoista keskeisiä ovat maatalouteen liittyvä liiketoiminta, tukku- ja vähittäiskauppa, tuotannollinen toiminta sekä ammatilliset palvelut. Maakunnalla on laajat öljyvarannot, mutta nämä hyödyttivät sitä taloudellisesti suoraan vain vähän, sillä pääosaa varannoista ei ole kehitetty porausvalmiuteen. Valmisteleva kehitystoiminta sitoo kuitenkin hallinnon voimavaroja ja öljyntuotannon ympäristövaikutuksia pidetään haitallisena.


title: Kirkuk (maakunta)

text: Kansallisen köyhyysrajan (2,5 USD/päivä) alapuolella oli vuonna 2011 noin 4,2 prosenttia väestöstä, missä suhteessa Kirkukin kuvernoraatti kuuluu Irakin parhaimmistoon (keskimäärin irakilaisista 11,5 % eli köyhyysrajaa niukemmin).


title: Kirkuk (maakunta)

text: Vuonna 2015 Irakin armeija on vallannut osia maakunnasta Isisiltä erityisesti Kirkukin etelä- ja länsipuolelta. Kurdijoukot hallitsivat Kirkukin kaupunkia maaliskuusta 2015 lähtien. Isisin vastainen taistelu jatkui syksyllä 2015 yhä Daquqin ja Hawijan piirikunnissa. Irakin armeijan joukot ilmoittivat vallanneensa Hawijan lokakuun alussa 2017 ja myöhemmin samassa kuussa sen joukot ottivat yhteen kurdijoukkojen kanssa vallaten koko maakunnan alueen kurdeilta saman kuun loppupuolella.


title: Sojuz TMA-18M

text: Sojuz TMA-18M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 2. syyskuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-18M

text: Avaruuslennolle osallistuvat toimivat ISS-aseman Retkikunta 45:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2016.


title: Vesikosken voimalaitos (Loimaa)

text: Vesikosken voimalaitos on Loimijoen Vesikoskessa Loimaalla toiminut vesivoimala. Voimalaitos rakennettiin vuonna 1908 Loimaan Vesikoskessa toimineen Loimijoen paperitehtaan tarpeisiin. vuonna 1921 voimalaitos siirtyi Loimaan sähkölaitoksen omistukseen. Kun kosken putoskorkeus oli pieni, voimalan merkitys jäi kuitenkin vähäiseksi. 1990-luvulla Vesikosken sähkölaitoksen osti Sallila Energia, joka myi voimalaitoksen vuonna 1999. 2000-luvun alussa voimalan kunnostamiseen haettiin lupaa, mutta hakemus peruttiin. Vuonna 2008 voimalaitoksen omistajana oli helsinkiläinen Waterpumps WP.


title: Qadisiyya

text: Qadissiyya tai al-Qadisiyyan maakunta (, joskus myös hallintokeskuksensa mukaan "Diwaniyyan maakunta") on Irakin keskiosissa, pääkaupunki Bagdadista eteläkaakkoon sijaitseva kuvernoraatti (maakunta). Se kattaa 8 153 neliökilometriä eli 1,9 prosenttia Irakin pinta-alasta. Se on nimetty samannimisen, historiallisen Mesopotamian kaupungin mukaan.


title: Qadisiyya

text: Maakunnan väkiluku oli vuoden 1997 väestönlaskennassa 751 331. Vuonna 2013 asukkaita arvioitiin olevan 1 076 658 (3,4 % Irakin väestöstä). Väestöstä 56,5 prosenttia asui kaupungeissa ja 43,5 prosenttia maaseudulla. Maakunta kuuluu Irakin köyhimpien joukkoon. Vuonna 2011 asukkaista 19,2 % tuli toimeen kansallisen köyhyysrajaa (2,5 USD/päivä) vähemmällä.


title: Qadisiyya

text: Qadissiyya sijaitsee Eufratin ja sen sivuhaaran, Hamzan piirikunnan läpi virtaavan Shamiyyajoen alueella. Maaperä onkin Irakin ravinteikkaimpia ja maatalous on talouselämän keskeinen tosa. Viljelykasveista mainittakoon riisi, vehnä, kaura, hibiscus ja meloni. Maakunnan teollisuus tuottaa ajoneuvojen renkaita, meijerituotteita ja puuvillatekstiilejä.


title: Qadisiyya

text: Paikallishallintoa varten kuvernoraatti jakautuu neljään piirikuntaan:


title: Qadisiyya

text: Kuvernoraatin hallintokaupunki on Diwaniyya, joka sijaitsee linnuntietä noin 155 kilometriä Irakin pääkaupunki Bagdadista eteläkaakkoon.


title: Annukka Peura

text: Annukka Peura (s. 1968 Turku) on suomalainen runoilija.


title: HMS Aubrietia (M96)

text: HMS Aubrietia (viirinumero M96) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Aubrietia (M96)

text: Alus tilattiin 25. heinäkuuta 1939 George Brown and Companyltä Greenockista. Sen köli laskettiin vielä samana vuonna 27. lokakuuta ja alus laskettiin vesille 5. syyskuuta 1940. Alus valmistui vielä saman vuoden lopulla 23. joulukuuta.


title: HMS Aubrietia (M96)

text: Alus sijoitettiin 1947 poistolistalle ja se myytiin 1948 norjalaiselle laivanvarustajalle, joka nimesi sen "Arnfinn Berganiksi". Alus myytiin romutettavaksi 1966.


title: HMS Auricula (K12)

text: HMS Auricula (viirinumero K12) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Auricula (K12)

text: Alus tilattiin 25. heinäkuuta 1939 George Brown and Companyltä Greenockista. Sen köli laskettiin vielä samana vuonna 25. marraskuuta ja alus laskettiin vesille 14. marraskuuta 1940. Alus valmistui 5. maaliskuuta 1941.


title: HMS Auricula (K12)

text: Alus upotettiin 6. toukokuuta 1942.


title: HMS Azalea (K25)

text: HMS Azalea (viirinumero K25) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Azalea (K25)

text: Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä. Sen köli laskettiin vielä samana vuonna 15. marraskuuta ja alus laskettiin vesille 8. heinäkuuta 1940. Alus valmistui 17. tammikuuta 1941.


title: HMS Azalea (K25)

text: Alus myytiin 1946 siviilikäyttöön.


title: HMS Begonia (M66)

text: HMS Begonia (viirinumerot M66 ja K66) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Begonia (M66)

text: Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä. Sen köli laskettiin 13. huhtikuuta 1940 ja alus laskettiin vesille 18. syyskuuta. Alus valmistui 3. maaliskuuta 1941.


title: HMS Begonia (M66)

text: Alus luovutettiin Yhdysvaltain laivastolle nimellä "USS Impulse".


title: HMS Begonia (M66)

text: Alus otettiin Yhdysvaltain laivaston palvelukseen 16. maaliskuuta 1942 Lontoossa ensimmäisenä päällikkönään C. M. Lyons. Se lähti 15. huhtikuuta Londonderrystä Pohjois-Irlannista saattueen mukana Yhdysvaltoihin ja alus saapui 4. toukokuuta New Yorkiin, mistä se jatkoi edelleen Norfolkiin. Alus aloitti palveluksensa suojaten rannikkosaattueita Norfolkista Key Westiin. Alus palasi New Yorkiin 25. elokuuta suojaamaan saattueita New Yorkista Kuubaan Guantanamonlahdelle.


title: HMS Begonia (M66)

text: Alus saapui 6. heinäkuuta 1945 Bostoniin Britannialle palauttamista varten. Se lähti 1. elokuuta Harwichiin, jonne alus saapui 15. elokuuta. Alus poistettiin Yhdysvaltain laivaston palveluksesta 22. elokuuta ja se palautettiin Britannian kuninkaalliselle laivastolle, joka myi sen vuonna 1946.


title: Aaro Vidgren

text: Aaro Vidgren (s. 30. toukokuuta 1997 Lohja) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan oikea laitahyökkääjä, mutta Vidgren osaa pelata myös keskellä.


title: Aaro Vidgren

text: Vidgren on Lohjan Kisa-Veikkojen kasvatti. Hän siirtyi 12-vuotiaana Helsingin IFK:n kaudeksi 2009–2010. Yhden siellä vietetyn vuoden jälkeen Vidgren siirtyi kaudeksi 2010–2011 Turun Palloseuraan. Hän toimi kaudella 2013–2014 seuran B-nuorten varakapteenina.


title: Aaro Vidgren

text: Kaudeksi 2014–2015 Vidgren siirtyi Rauman Lukon A-nuoriin. Kaudella 2015–2016 hän debytoi seuran SM-liigajoukkueessa. Vidgren teki liigadebyyttinsä 25. syyskuuta 2015 Pelicansia vastaan, jolloin hän sai jääaikaa 6.11 minuuttia. Vidgren pelasi SM-liigassa kauden aikana kaikkiaan seitsemän runkosarjaottelua tehden yhden syöttöpisteen. Hän pelasi kauden aikana myös lainalla Mestis-joukkue KeuPa HT:ssä, jossa Vidgren pelasi 12 runkosarja- ja kuusi playoff-ottelua. Lukko oli nimennyt hänet ns. nuorten pelaajien listalle, joten Vidgren vahvisti seuran A-nuorten ja SM-liigajoukkueen kauden päätyttyä KeuPaa pudotuspeleissä.


title: Aaro Vidgren

text: Huhtikuussa 2016 Vidgren teki vuoden mittaisen jatkosopimuksen Lukon kanssa. Kausi 2016–2017 oli hänen tulokaskautensa SM-liigassa, joka toi Vidgrenille 42 runkosarja- ja neljässä CHL-ottelussa tehot 1+2=3. Hän teki liigauransa avausmaalin 18. lokakuuta 2016 vieraissa JYPiä vastaan. Helmikuussa 2017 Vidgren teki Lukon kanssa kaksivuotisen jatkosopimuksen. Samassa kuussa siirtotakarajalla hänen kerrottiin pelaavan kauden 2016–2017 loppuun KeuPassa. Koska Lukko oli nimennyt Vidgrenin ns. nuorten pelaajien listalle, joukkueella oli oikeus kutsua hänet vahvuuteensa vielä siirtotakarajan jälkeenkin. Hän siirtyi Mestis-kauden jälkeen vahvistamaan Lukon A-nuoria, jossa Vidgren voitti kauden päätteeksi SM-pronssia.


title: Aaro Vidgren

text: Kaudeksi 2017–2018 Vidgren siirtyi varaamattomana pelaajana eli ns. "tender-sopimuksella" USHL-junioriliigan Chicago Steeliin. Hän oli joukkueen toiseksi paras maalintekijä ja neljänneksi paras pistemies tehoilla 24+22=46. Vidgren jakoi koko liigan maalipörssin kymmenennen sijan kuuden muun pelaajan kanssa. Pudotuspeleissä hän oli tehoilla 4+3=7 Steelin paras maalintekijä ja jakoi sisäisen pistepörssi voiton Blake McLaughlinin ja Samuel Bučekin kanssa. Vidgren palasi alkuperäisen sopimuksensa mukaisesti Lukkoon kaudeksi 2018–2019.


title: Aaro Vidgren

text: Vidgren putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Yhteensä hän on pelannut kolme nuorten ja 12 poikien maaottelua.


title: Aaro Vidgren

text: Vidgrenin isoveli Anton on pelannut myös jääkiekkoa. Veljesten isä Arto Vidgren pelasi jalkapalloa maalivahtina SM-sarjatasolla Kuopion Pallotovereissa.


title: Aaro Vidgren

text: Aaro harrasti lapsena myös jalkapalloa Lohjan Pallossa.


title: Sari Malkamäki

text: Sari Johanna Malkamäki (s. 9. joulukuuta 1962 Alahärmä) on suomalainen Helsingissä asuva kirjailija ja toimittaja.


title: Sari Malkamäki

text: Malkamäki syntyi teknikko Aki Malkamäen ja perushoitaja Marja-Liisa Latukan perheeseen. Hänen avopuolisonsa 1985–2003 oli toimitussihteeri Jussi Harmaala, vuodesta 2003 se on ollu kirjailija Esa Sariola. Ylioppilaaksi Malkamäki tuli 1981. Hän opiskeli kotimaista kirjallisuutta ja sosiologiaa Helsingin yliopistossa ja valmistui filosofian maisteriksi 1991. Kirjoittamisen ohella hän on toiminut myös radiokuunnelmien, tv-ohjelmien, kirjojen ja harrastajakirjoittajatekstien arvostelijana sekä ohjannut harrastajakirjoittajia ja vetänyt kirjoituskursseja. Valtion viisivuotisen kirjailija-apurahan Malkamäki sai vuonna 2009.


title: Oksilammi

text: Oksilammi on Pirkanmaalla Hämeenkyrön ja Nokian rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.


title: Oksilammi

text: Järvi on 400 metriä pitkä, 200 leveä ja sen pinta-ala on 4,2 hehtaaria. Järveen laskee kolme tulo-ojaa, jotka tuovat vettä metsä- ja peltomailta. Järven itäpäässä sijaitsee luusua, josta lähtee 900 metriä pitkä Oksilamminoja. Se yhtyy Matalusjoen yläjuoksulla Pinsiönjokeen.


title: Oksilammi

text: Järven ympärysmitta on noin 900 metriä. Rannat ovat peltomaiden keskellä, mutta rannoille on jätetty metsäisiä vyöhykkeitä. Rannan tuntumassa on muutama vapaa-ajan asunto. Hämeenkyrön ja Nokian välinen raja ylittää järven eteläpään. Itärannan yli kulkee voimalinja. Järvelle johtaa yhdystie 13791.


title: Oksilammi

text: Järvi vaikuttaa umpeenkasvaneelta Maanmittaushallituksen ilmakuvissa. Oksilamminojassa on mahdollisesti purotaimenen elinympäristöä, jonka vuoksi onkiminen on ollut kiellettyä ojassa. Vuonna 1998 suoritetun koekalastuksen saaliiksi päätyi yleisiä kalalajeja: särki, hauki ja ahven. Särjen osuus saaliista oli yli puolet.


title: Oksilammi

text: Järvi kuuluu Mahnalan- ja Sarkkilan osakaskunnille, mutta sen hoitovastuu on Mahnalan osakaskunnalla.


title: Raija Asikainen

text: Raija Asikainen (s. 1960) on suomalainen kirjailija.


title: Panu Räty

text: Panu Räty (s. 1966 Valkeala) on suomalainen toimittaja ja kirjailija.


title: Panu Räty

text: Räty aloitti toimittajana City-lehdessä 1980-luvun lopulla. Hän toimi Image-lehdessä toimitussihteerinä 1994–1995 ja toimituspäällikkönä 1995–2000. Räty siirtyi vapaaksi toimittajaksi vuonna 2000 ja hän on kirjoittanut juttuja muun muassa Helsingin Sanomien kuukausiliitteeseen ja Suomen Kuvalehteen. Räty on käsitellyt jutuissaan usein yhteiskunnallisia aiheita kuten rikollisuutta, narkomaaneja ja asunnottomuutta. Räty on toiminut myös kirjoittajakouluttajana.


title: Giovanni Simeone

text: Giovanni Pablo Simeone Baldini (s. 5. heinäkuuta 1995 Madrid, Espanja) on argentiinalainen jalkapalloilija, joka edustaa Italian Serie A:ssa pelaavaa Fiorentinaa. Pelipaikaltaan oikeajalkainen Simeone on hyökkääjä.


title: Giovanni Simeone

text: Simeone on River Platen kasvatti. Hän debytoi seuran edustusjoukkueen paidassa Argentiinan Primera Divisiónissa kaudella 2013-2014, jolloin hän pelasi 17 ottelua tehden kaksi maalia. Vuonna 2014 Simeone voitti seuran kanssa Primera Divisiónin Torneo Finalin sekä Copa Sudamericanan ja vuonna 2015 Recopa Sudamericanan ja Copa Libertadoresin.


title: Giovanni Simeone

text: Heinäkuussa 2015 Simeone siirtyi lainalle saman sarjan Club Atlético Banfieldiin. Vuonna 2016 hän siirtyi Italiaan, ensin Genoaan ja vuonna 2017 Fiorentinaan.


title: Giovanni Simeone

text: Simeone kuului Argentiinan alle 20-vuotiaiden maajoukkueeseen vuoden 2015 Etelä-Amerikan -mestaruusturnauksessa, jossa Argentiina voitti mestaruuden ja Simeone turnauksen maalikuninkuuden yhdeksällä osumallaan. Aikuisten maajoukkuetasolla Simeone voi edustaa myös synnyinmaataan Espanjaa.


title: Giovanni Simeone

text: Simeonen isä Diego Simeone oli myös ammattilaisjalkapalloilija. Nykyisin hän toimii espanjalaisen Atlético Madridin päävalmentajana. Giovanni Simeone syntyi Diegon pelatessa samassa madridilaisseurassa.


title: Giovanni Simeone

text: River Plate


title: Giovanni Simeone

text: Argentiina


title: Tõnu Lepik

text: Tõnu Lepik (s. 1. toukokuuta 1946 Tallinna) on virolainen pituushyppääjä, joka kilpaili Neuvostoliiton edustajana Méxicon vuoden 1968 ja Montrealin vuoden 1976 olympialaisissa. Vuonna 1970 hän voitti Euroopan sisähallimestaruuden pituushypyssä.


title: Tõnu Lepik

text: Tõnu Lepik aloitti yleisurheilun jo lapsuusiässä Tallinnan Kalevin riveissä. Vuonna 1964 hän sijoittui seitsemänneksi Neuvostoliiton edustajana nuorten EM-kisoissa. Kymmenottelussa hän oli vuosina 1965 ja 1966 ikäisissään maailman paras. Syksyllä 1966 hän hyppäsi pituudessa 8 metriä, jonka jälkeen ura pituushyppääjänä oli selvä, jota puolsi myös miehen koko, joka oli 192 cm.


title: Tõnu Lepik

text: Lepik nousi Neuvostoliiton maajoukkueeseen kaudella 1967. Hän sijoittui vuoden 1967 Euroopan sisähallimestaruuskisoissa neljänneksi. Seuraavana vuonna vastaavissa kisoissa Madridissa tuli hopeaa maanmiehen Igor Ter-Ovanesjanin jäljessä. Hän oli mukana lokakuussa Meksikon vuoden 1968 olympialaisten pituushypyssä sijoittuen viidenneksi tuloksella 809 cm Yhdysvaltain Bob Beamonin voittaessa huimalla uudella ME:llä 890 cm. Seuraavan vuoden Ateenan EM-kisoissa hän saavutti pronssia tuloksella 804 cm kokeneiden Ter-Ovanesjanin ja Britannian Lynn Daviesin jäljessä. Seuraavan talven vuoden 1970 EM-halleissa Wienissä tuli mestaruus tuloksella 805 cm. Neuvostoliiton pituushyppytaso Ter-Ovanesjanin johdolla oli kova. Lepik saavutti Neuvostoliiton mestaruuskisoissa 1960-luvun lopulla vuosina 1968 ja 1969 pronssia. Vuosina 1966–1970 Lepik oli joka vuosi maailman kymmenen parhaan pituushyppääjän joukossa.


title: Tõnu Lepik

text: Lepikin ura sen jälkeen 1970-luvun alussa oli hieman laskeva. Helsingin vuoden 1971 EM-kisoissa Lepik sijoittui seitsemänneksi suomalaisten Mauri Myllymäen ja Reijo Toivosen jäljessä. Seuraavan talven EM-sisähalleissa sijoitus oli viides. Kesän 1972 olympialaisissa Münchenissä Lepik ei yltänyt Neuvostoliiton joukkueeseen. Edelle ja joukkueeseen kiilasivat kokenut Ter-Ovanesjan sekä Leonid Barkovski ja Valeri Podlužnij. Lepikin ura jatkui vielä seuraaviin eli vuoden 1976 Montrealin olympialaisiin. Ennen kisoja Lepik saavutti vuosina 1974–1976 Neuvostoliiton mestaruuskisoissa hopeaa jokaisena vuonna. Montrealin kisat olivat Lepikille pettymys – karsiutuminen alkukilpailussa ennen finaalia. Tällöin päättyneellä urallaan Lepik edusti Neuvostoliittoa kaikkiaan 24 kertaa, paransi Viron pituushyppyennätystä neljä kertaa (780, 793, 803 (1966) ja 809 (1968)). Pituusennätys kesti aina vuoteen 1995 eli 27 vuotta ennen kuin Erki Nool paransi sitä sentillä tulokseen 810 cm.


title: Tõnu Lepik

text: Pituushypyn lisäksi parhaat tulokset olivat 100 m 11,2 s (1965), korkeushyppy 203 cm (1967) ja kolmiloikka 14,42 m (1964).


title: Tõnu Lepik

text: Urheilu-uransa aikana Lepik oli armeijan palveluksessa 1965–1968 ja sen jälkeen Kalevin palveluksessa urheiluvalmentajana kilpailu-uransa lisäksi vuosina 1968–1977. Urheilu-uransa jälkeen Lepik toimi Neuvosto-Viron urheiluvalmentajana ja järjestötehtävissä aina vuoteen 1990. Hän oli Neuvosto-Viron yleisurheiluliiton johtokunnassa ja sen varapuheenjohtajana 1985–1987. Viron itsenäistyttyä hän toimi Tallinnan teknillisen yliopiston urheiluopettajana ja vuosina 1994–2000 Viron poliisien kouluttajana.


title: Miguel Alvariño

text: Miguel Alvariño Garcia (s. 31. toukokuuta 1994) on espanjalainen jousiampuja. Hän on 180 senttimetriä pitkä ja painaa 82 kilogrammaa.


title: Miguel Alvariño

text: Alvariño oli mukana vuoden 2015 Euroopan kisoissa Bakussa, josta hän saavutti kultaa henkilökohtaisesta kilpailusta ja hopeaa joukkuekilpailusta. Hän on myös osallistunut yksiin nuorten MM-kilpailuihin, vuonna 2013.


title: Miguel Alvariño

text: Vuonna 2005 jousiammunnan aloittanut Alvariño on oikeakätinen.


title: Salla Savolainen

text:
Salla Savolainen (s. 21. syyskuuta 1962 Luumäki) on suomalainen kirjailija ja kuvittaja. Hän on kuvittanut erityisesti lastenkirjoja.
Savolainen valmistui ylioppilaaksi vuonna 1982 ja taiteen maisteriksi taidekasvatuksen osastolta Taideteollisesta korkeakoulusta vuonna 1994. Savolainen asuu Karkkilassa.


title: Salla Savolainen

text: Savolainen on julkaissut viisi omaa kuvakirjaa ja tehnyt kuvituksia yli 40 teokseen. Savolainen on kuvittanut muiden muassa Tittamari Marttisen "Taneli Kaneli" -sarjaa, Riina Katajavuoren "Pentti"-sarjaa, Leena Virtasen "Xing"-sarjaa, Tove Appelgrenin "Vesta-Linnea"-sarjaa ja Tapani Baggen "Tahvo ja Bella" -kirjoja. Hän on kuvittanut myös uusimmat Sinikka ja Tiina Nopolan "Heinähattu ja Vilttitossu" -teokset. Hän on tehnyt yhteistyössä Reetta Niemelän kanssa kirjan "Sinisen Kärpäsen Sirkus" (2010) ja "Tikkumäki"-sarjaa, jota on julkaistu myös ulkomailla. Hänen kuvituksiaan on ollut esillä useissa näyttelyissä Suomessa ja ulkomailla, muun muassa lasten- ja nuortenkirjakuvituksiin keskittyvässä Bratislavan biennaalissa. Lastenkirjojen lisäksi Savolainen on tehnyt myös kuvituksia lehtiin ja oppikirjoihin, kuten äidinkielen "Kirjakuja"-sarjaan.


title: Salla Savolainen

text: Vuonna 2005 Savolainen sai Rudolf Koivu -palkinnon kuvituksestaan Leena Virtasen teoksessa "Pikku Xing". Kolme Savolaisen kuvittamaa teosta on ollut Finlandia Junior -palkintoehdokkaana: Mirja Orvolan kirjoittama "Elmeri" (2000), Tove Appelgrenin "Vesta-Linnea mieli mustana" (2008) ja Karo Hämäläisen "Hurraa Helsinki!" (2012). Vuonna 2010 Savolainen oli Suomen ehdokas kansainvälisen H. C. Andersen -palkinnon saajaksi. Vuonna 2013 hän sai oppimateriaalikuvituksistaan Kuvittajat ry:n Kukko-palkinnon.


title: Riikka Takala

text: Riikka Takala (s. 1970) on suomalainen kirjailija.


title: Riikka Takala

text: Takala on valmistunut Teatterikorkeakoulusta dramaturgiksi. Hän on työskennellyt muun muassa puhelinmyyjänä, feissarina, vapaaehtoistyöntekijänä, tiedottajana, korukaupan myyjänä, kirjallisuuskriitikkona ja opettajana. Takalan esikoiskirja novellikokoelma "Koira nimeltä Onni ja muita onnettomuuksia" ilmestyi 1997 ja akateemisen koulutuksen saaneiden naisten pätkätöitä ja pitkäaikaistyöttömyyttä käsittelevä romaani "Ole hyvä" vuonna 2014.


title: Pyhäjoen Joki-Kiekko

text: Pyhäjoen Joki-Kiekko (PJK) on Pyhäjoella toimintansa vuonna 1994 aloittanut jääkiekkoseura, seuran edeltäjänä toimi Pyhäjoen Nuorisoseuran Kiekkoilijat (PNS). Kaudella 2018–2019 Edustusjoukkue pelaa Pohjoisen alueen II-divisioonassa.


title: Pyhäjoen Joki-Kiekko

text: Joki-Kiekolla on kaudella 2015–2016 juniorijoukkueita viidessä ikäluokassa G-F-E-ja D-junioreissa, C-Junioreissa seura pelaa Raahen Jääkiekkoklubin kanssa yhteisjoukkueella.


title: Pyhäjoen Joki-Kiekko

text: Harrastejoukkueita löytyy kolme: PJK II (-35v), Team Issias (+35v) ja Miss Issias (Naiset)


title: Pyhäjoen Joki-Kiekko

text: Pyhäjoen kiekkoilun tunnetuimpia kasvatteja ovat Aku Kestilä (Kärpät SM-Liiga 2015->), Eini Lehtinen (Kärpät SM-sarja 1996–2008 ja Suomen maajoukkue), ja Jasmin Hulanmäki (Kärpät SM-sarja 2015–>)


title: Pyhäjoen Joki-Kiekko

text: Tehokkain PJK:n pelaaja kautta aikain on Kuusamon Pallo-Karhujen kasvatti Ville Moilanen. (2008–2015)


title: Tarja Lipponen

text: Tarja Lipponen on suomalainen kääntäjä.


title: Tomas Mikael Bäck

text: Tomas Mikael Bäck (s. 18. helmikuuta 1946 Vaasa) on suomenruotsalainen kirjailija, runoilija ja kriitikko.


title: Tomas Mikael Bäck

text: Bäck syntyi Vaasassa ja työskenteli amanuenssina Vantaan kaupunginkirjastossa 1974-1979 ja osastonjohtajana 1979-1983. Hän on myös kirjoittanut arvosteluja "Hufvudstadsbladetiin" ja "Ny Tid" -lehteen.


title: Tomas Mikael Bäck

text: Bäck julkaisi esikoisrunokokoelmansa "Andhämtning" 1972. Runojen ohella hän on julkaissut proosarunoja ja aforismeja.


title: Korpijärvi (Nokia)

text: Korpijärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.


title: Korpijärvi (Nokia)

text: Järvi on 400 metriä pitkä, 100 metriä leveä ja sen pinta-ala on 2,7 hehtaaria. Se sijaitsee laajemman Korpijärvensuon reunassa ja 30 metriä korkean mäen alapuolella. Suo on ojitettu ja yksi suo-ojista laskee järveen. Järven valuma-alueella ei ole asutusta tai viljelyä. Järven länsipäässä sijaitsee luusua, josta lähtee laskuoja alas rinnettä yhtyen Korpijärvensuon suo-ojaan. Vedet virtaavat alas Fredrikinkorpea ja yhtyvät Blummanojaan, joka yhtyy Matalusjokeen Ala-Pinsiön Pinsiönniityllä. Veden keskiviipymä järvessä on noin 124 vuorokautta.


title: Korpijärvi (Nokia)

text: Järvelle pääsee sekä Ylöjärven että Ala-Pinsiön suunnilta metsäautotietä myöten. Järvi on asumaton.


title: Korpijärvi (Nokia)

text: Korpijärven vedenlaatua on tutkittu vuonna 1995. Silloin järven pintavesi oli kirkasta ja väriltään ruskeaa humuspitoista vettä. Humuspitoisuus oli laskenut veden happamuusasteen esimerkiksi rapujen kannalta liian alhaiseksi. Veden ravinnetaso oli lievästi reheville järville ominainen. Koska veden happipitoisuus oli järven pohjakerroksissa alentunut, oli veteen liuennut lisää ravinteita. Sisäinen kuormitus oli kuitenkin vähäistä. Vedenlaatu oli tutkimusajankohtana tyydyttävän ja välttävän rajalla.


title: Korpijärvi (Nokia)

text: Järven ympäristö on liitetty Natura 2000-ohjelmassa Kaakkurinjärvien alueeseen (tunnus: FI0333004). Järvi ei kuulu itse alueeseen, mutta Korpijärvensuo ja eteässä kohoava mäki.


title: Tuula Hortamo

text: Tuula Hortamo (s. 17. kesäkuuta 1943 Porvoo) on suomalainen Pohjois-Savossa Vieremällä asuva toimittaja ja runoilija.


title: Tuula Hortamo

text: Hortamon vanhemmat olivat kansakoulunopettaja, runoilija Kalervo Hortamo ja opettaja Sirkka Lassila. Tuula Hortamo on työskennellyt toimittajana muun muassa Iisalmen Sanomissa. Hänen esikoisteoksensa runokokoelma "Kuuntelen maan kierroksia" ilmestyi 2005.


title: Abakus (arkkitehtuuri)

text: Abakus on pylvään kapiteelin ja palkiston väliin sijoitettu sileä, yleensä nelikulmainen laatta.


title: 3-hydroksivoihappo

text: 3-hydroksivoihappo eli β-hydroksivoihappo (CHO) on karboksyylihappoihin kuuluva orgaaninen yhdiste.


title: 3-hydroksivoihappo

text: Huoneenlämpötilassa 3-hydroksivoihappo on valkoista kiteistä ainetta tai raseemisena seoksena väritöntä siirapinkaltaista nestettä. Yhdiste liukenee erittäin hyvin veteen, etanoliin ja dietyylieetteriin ja niukasti bentseeniin. 3-hydroksivoihappo on heikko happo ja sen pK-arvo on 4,39. Yhdiste on optisesti aktiivinen ja sen R-enantiomeerin (CAS 625-72-9) ominaiskiertokyky on −24,5° ja S-enantiomeerin (CAS 6168-83-8) ominaiskiertokyky on +24,5°. Tislattaessa 3-hydroksivoihappoa se hajoaa helposti krotonihapoksi ja vedeksi.


title: 3-hydroksivoihappo

text: 3-hydroksivoihappoa muodostuu ihmiseliössä ketoositilan yhteydessä ja esimerkiksi diabetesta sairastavilla 3-hydroksivoihapon R-enantiomeeria voi erittyä virtsaan jopa 30 g vuorokaudessa.


title: 3-hydroksivoihappo

text: 3-hydroksivoihapon raseemista seosta voidaan valmistaa hydrolysoimalla β-butyrolaktonia, hapettamalla 3-hydroksibutanaalia, pelkistämällä asetoetikkahappoa tai sen estereitä emäksisissä olosuhteissa natriumamalgaamilla, kuumentamalla krotonihappoa laimeassa happoliuoksessa tai käsittelemällä krotonitriiliä hydroksideilla.


title: 3-hydroksivoihappo

text: Monet bakteerit tuottavat 3-hydroksivoihapon R-isomeerista polyhydroksialkanoaatteihin kuuluvaa poly-(R)-3-hydroksibutyraattia. Se on biohajoava, termoplastinen ja optisesti aktiivinen polymeeri, jota voidaan käyttää muun muassa lääketieteen sovellutuksissa. Tätä polymeeriä tuottavat erityisesti "Alcaligenes"-suvun bakteerit 3-hydroksivoihaposta.


title: Creed: The Legacy of Rocky

text: Creed: The Legacy of Rocky () on vuonna 2015 ensi-iltansa saanut yhdysvaltalainen urheiludraamaelokuva, jonka on ohjannut Ryan Coogler. Elokuvan pääosaa Adonis Johnson Creediä, Apollo Creedin poikaa, esittää Michael B. Jordan ja Sylvester Stallone uusii roolinsa Rocky Balboana. Se on "Rocky"-elokuvasarjan seitsemäs elokuva, ja samalla sekä spin-off että jatko-osa vuoden 2006 elokuvalle "Rocky Balboa".


title: Creed: The Legacy of Rocky

text: Elokuvan kuvaukset alkoivat 19. tammikuuta 2015 Englannissa.


title: Creed: The Legacy of Rocky

text: "Creed" sai ensi-iltansa Yhdysvalloissa 25. marraskuuta 2015.


title: Creed: The Legacy of Rocky

text: "Creed" sai pääosin positiivisen vastaanoton. Rotten Tomatoes -sivustolla 93% kriitikoista on antanut sille positiivisen arvosanan keskimääräisellä arvosanalla 7,9/10. Tulos perustuu 184 arvosteluun. Metacritic keräsi elokuvalle arvosanan 82/100, joka perustuu 41 elokuvakriitikon antamien arvosanojen keskiarvoon. Elokuva oli tammikuuhun 2016 mennessä tuottanut maailmanlaajuisesti noin 119,7 miljoonaa dollaria.


title: Craig Hill

text: Craig Alan Hill (s. 27. joulukuuta 1987 San Antonio, Texas, Yhdysvallat) on yhdysvaltalainen jalkapallomaalivahti, joka edustaa Veikkausliigan Kuopion Palloseuraa.


title: Craig Hill

text: Hill opiskeli sosiologiaa texasilaisessa Southern Methodist Universityssä ja pelasi jalkapalloa yliopiston joukkueessa SMU Mustangsissa vuodet 2006–2010. Hänet valittiin muun muassa NCAA:n Conference USA:n mestaruusturnauksen tähdistöjoukkueeseen kaudella 2010, jolloin joukkue ylsi aina puolivälieriin asti. Yliopistoaikanaan Hill pelasi myös Premier Development Leaguen Austin Aztex U23s’ssä kaudella 2008.


title: Craig Hill

text: FC Dallas varasi Hillin Major League Socceriin vuoden 2011 MLS Supplemental Draft -varaustilaisuudessa, mutta hän teki lopulta sopimuksen USL Pron River Plate Puerto Ricon kanssa. Kaudet 2012–2013 hän edusti kotikaupunkinsa San Antonion uutta seuraa San Antonio Scorpionsia North American Soccer Leaguessa.


title: Craig Hill

text: Kaudeksi 2014 Hill muutti Suomeen ja liittyi Kakkosessa pelanneen Kultsu FC:n riveihin. Hän pelasi nousijajoukkueen kaikissa 27 ottelussa, ja hänet valittiin kauden päätteeksi Palloliiton Kaakkois-Suomen piirin vuoden maalivahdiksi. Tammikuussa 2015 Hill ja toinen texasilaisvahvistus Walter Kromholz tekivät Kultsun kanssa kaksivuotisen jatkosopimuksen. Kaudella 2015 Hill toimi myös joukkueen kapteenina.


title: Craig Hill

text: Elokuussa 2015 Hill kävi Veikkausliigan FC Lahden testattavana. Syyskuussa 2015 hän siirtyi loppukauden kattaneella lainasopimuksella saman sarjan FC KTP:hen, jonka toinen lainamaalivahti Saku-Pekka Sahlgren oli palannut Helsingin Jalkapalloklubiin. Hill oli Jere Pyhärannan, Sauli Kilpeläisen ja Sahlgrenin ohella joukkueen kauden neljäs maalivahti. Hän debytoi Veikkausliigassa 20. syyskuuta 2015 ottelussa Seinäjoen Jalkapallokerhoa vastaan ja pelasi kaikkiaan kuudessa liigaottelussa sekä kahdessa liigakarsintaottelussa, joissa PK-35 Vantaa pudotti KTP:n Ykköseen. Hill valittiin toistamiseen Kaakkois-Suomen piirin vuoden maalivahdiksi.


title: Craig Hill

text: Keväällä Hill oli Veikkausliigajoukkue HIFK:n testeissä, mutta polvivamma esti sopimuksen. Toukokuussa 2016 Hill siirtyi Veikkausliigan Kuopion Palloseuraan loppukauden pituisella sopimuksella. Veikkausliigaotteluita kertyi kaikkiaan yhdeksän syksyn aikana. Sen jälkeen Hill joutui polvileikkaukseen, jonka vuoksi maalivahdin ura jatkui vasta kauden 2017 lopulla Kultsun riveissä. Kaudeksi 2018 Hill siirtyi toiseen Kakkosen seuraan Lappeenrannan PEPOon. Kaudesta 2018 tulikin menestyksellinnen niin, että Hill valititin Kakkosen lohkonsa parhaaksi maalivahdiksi.


title: Ryan Coogler

text: Ryan Kyle Coogler (s. 23. toukokuuta 1986) on yhdysvaltalainen elokuvaohjaaja ja käsikirjoittaja, jonka elokuvia ovat "Fruitvale Station" (2013) ja "" (2015).


title: Ryan Coogler

text: USC School of Cinematic Artsissa opiskelleen Cooglerin ensimmäinen kokopitkä elokuva oli Sundancen elokuvajuhlilla vuonna 2013 ensi-iltansa saanut "Fruitvale Station". Se palkittiin sekä tuomariston että yleisön myöntämällä palkinnolla.


title: Ryan Coogler

text: Heinäkuussa 2013 MGM:n ilmoitettiin sopineen, että Coogler ohjaisi elokuvan "", jonka tämä oli käsikirjoittanut Aaron Covingtonin kanssa. Elokuvassa Michael B. Jordan esittää "Rocky"-elokuvissa esiintyneen Apollo Creedin poikaa, jota Sylvester Stallonen näyttelemä Rocky Balboa kouluttaa nyrkkeilijänä.


title: Ryan Coogler

text: Tammikuussa 2016 Coogler valittiin ohjaamaan Marvel Studiosin supersankarielokuva "Black Panther", jonka suunniteltu ensi-ilta on helmikuussa 2018.


title: Ryan Coogler

text: Pitkät elokuvat


title: Ryan Coogler

text: Lyhytelokuvat


title: Gunnar Erdtman

text: Gunnar Erdtman (s. 28. marraskuuta 1897, Hjorted) oli ruotsalainen kasvitieteilijä. Erdtman oli yksi nykyaikaisen siitepölyntutkimuksen (palynologian) kehittäjistä. Hänelle myönnettiin professorin arvonimi vuonna 1954.


title: György Mészáros

text: György Mészáros (30. huhtikuuta 1933 Budapest – 14. syyskuuta 2015) oli unkarilainen ratameloja, olympiamitalisti, maailman- ja euroopanmestari. Hän meloi usein András Szenten parina. Mészárosin tytär Erika Mészáros oli ratamelonnan olympiavoittaja.


title: György Mészáros

text: Mészáros saavutti 1 000 metrin kajakkikaksikkossa ja 4×500 metrin kajakkiviestissä olympiahopeaa Rooman kesäolympialaisissa 1960. Tokion kesäolympialaisissa 1964 hän sijoittui Unkarin 1 000 metrin kajakkinelikkojoukkueessa neljänneksi ja 1 000 metrin kajakkikaksikoissa viidenneksi. Maailmanmestaruuskilpailuista Szente saavutti viisi mitalia, joista yksi oli kultainen. EM-kilpailuista Mészáros voitti yhteensä 11 mitalia, joista kaksi oli kultaista.


title: György Mészáros

text: Mészáros kuoli 82-vuotiaana 14. syyskuuta 2015.


title: Siegfried Herrmann

text: Siegfried Herrmann (7. marraskuuta 1932 Unterschönau – 14. helmikuuta 2017 Erfurt) oli saksalainen yleisurheilija, joka kilpaili keski- ja pitkienmatkojen juoksuissa. Hän edusti aktiiviurallaan maajoukkuetasolla Itä-Saksaa ja seuratasolla vuoteen 1951 Rot-Weiß Unterschönauta, 1951–1953 Traktor Unterschönau, Einheit-Mitte Halle, SC Chemie Halle ja vuodesta 1962 SC Turbine Erfurt.


title: Siegfried Herrmann

text: Nuoruudessaan Hermmannin päälaji oli ensin murtomaahiihto, johon hänen kotiseudullaan Thüringenissä oli hyvät mahdollisuudet. Yleisurheilu oli aluksi kesäkausien laji, josta tuli vuodesta 1953 päälaji. Herrmann teki Itä-Saksan ennätyksen 1 500 metrillä, jonka seurauksena hänestä tuli yhteissaksalaisen joukkueen jäsen Melbournen vuoden 1956 olympialaisiin. Hän loukkasi akillesjänteensä, jonka vuoksi joutui keskeyttämään 1 500 metrin alkuerissä. Kisoihin liittyi myös itäblokin joukkueista tapahtuneet loikkaukset. Lähipiiristä tapahtuneiden länteen loikkausten vuoksi Hermannkin joutui vuoden 1957 urheilemaan vain itäblokin alueella. Vuoden 1958 EM-kisoissa Tukholmassa Hermann oli kärkitaistossa loppusijoituksen ollessa kuudes.


title: Siegfried Herrmann

text: Hermann siirtyi 1960-luvulla pitemmille matkoille eli 5 000 ja 10 000 metrille. Vuoden 1962 Belgradin EM-kisoissa hän sijoittui seitsemänneksi 5 000 metrillä. Hänet valittiin vuoden 1964 Tokion olympialaisiin yhteissaksalaiseen olympiajoukkueeseen. Hän sijoittui 10 000 metrillä 11:nneksi. Seuraavana kahtena vuonna Hermann teki pari merkittävää suoritusta. Elokuun 5. 1965 hän teki Erfurtissa 3 000 metrillä ME:n 7.46,0 parantaen Ranskan Michel Jazyn ennätystä kolme sekuntia. Ennätys säilyi Hermannin nimissä vain kolme viikkoa, sillä Kenian Kipchoge Keino juoksi 27. elokuuta Ruotsin Helsingborgissa ennätykseksi 7.39,6. Seuraavan talvena pidetyissä ensimmäisissä EM-hallikisoissa Hermann saavutti hopeaa Länsi-Saksan Harald Norpothin jäljessä. Syyskuussa 1966 järjestetyt EM-kisat Budapestissä olivat Hermannin kansainvälisen uran päätepiste. Hänen juoksunsa päättyi 5 000 metrillä alkueriin.


title: Siegfried Herrmann

text: Kaikkiaan Siegried Hermann saavutti kahdeksan Itä-Saksan mestaruutta: 1964, 1965 ja 1966 5 000 metrillä, 1966 10 000 metrillä, 1960 ja 1961 maastojuoksun lyhyillä matkoilla sekä 1964 ja 1966 maastojuoksun pitkillä matkoilla. Hermann teki Itä-Saksan ennätyksiä kaikkiaan 21 ja yhteissaksalaisia ennätyksiä 14 kertaa.


title: Siegfried Herrmann

text: Urheilu-uransa jälkeen Hermannista tuli urheilunopettaja kotiseudullaan. Lisäksi hän toimi valmentajana. Menestynein valmennettava on ollut Hartwig Gauder, vuoden 1980 Moskovan olympialaisten 50 kilometrin kävelyn olympiavoittaja. Valmennusuraa jatkui aina vuoteen 2000 asti.


title: Lucky Luke: The Daltons

text: Lucky Luke: The Daltons (tai "Lucky Luke - Les Dalton") on vuonna 2008 julkaistu "Lucky Luke" -videopeli, joka julkaistiin ainoastaan "Nintendo DS:lle".Peli on toinen kahdesta Nintendo DS:lle julkaistuista Lucky Luke -peleistä, sitä edelsi vuonna 2007 julkaistu "Go West! A Lucky Luke Adventure".


title: Lucky Luke: The Daltons

text: Pelissä ohjataan vankilasta paenneita Daltonin veljeksiä, jotka yrittävät löytää turvaan Daltonin muorin luokse. Sankarihahmo, Lucky Lukella ei pelata, mutta tämä nähdään pelin lopussa.


title: Lucky Luke: The Daltons

text: Useimmiten pitää DS:n kynällä siirrellä eri esineitä tiettyihin paikkoihin ennen ajanloppumista. Jos pelaaja on siirtänyt vähemmän esineitä kuin muut hahmot hän häviää. Vastustajana voi toimia toinen pelaaja tai peli itse. Jotkut tehtävistä ovat "kiplajuoksuja", joissa pitää selvitä maaliin ennen ajan loppumista. Kilplajuoksuissa hahmoa ohjataan DS:n nuolinäppäimistöllä.


title: Lucky Luke: The Daltons

text: Kun kaikki tehtävät on suoritettu paljastuu tarinan loppu: Daltonit eivät ole löytäneet äitinsä luo vaan ovat pyörtyneet aavikolle, josta Lucky Luke palauttaa heidät vankilaan.


title: Mega Man Legends

text: Mega Man Legends, tunnetaan Japanissa nimellä Rockman DASH Hagane no Bōkenshin (ロックマンDASH 鋼の冒険心), Nintendo 64 -versio tunnetaan nimellä Mega Man 64, on toimintaseikkailupeli Capcomilta. Se on ensimmäinen "Mega Man Legends" -alasarjaan kuuluva videopeli ja samalla myös ensimmäinen, täysin kolmiulotteinen Mega Man -peli.


title: Mega Man Legends

text: Pelissä pelataan spirituaalista inkarnaatiota Mega Manistä, Mega Man Volnuttia. Mega Man Volnutt on "Kaivaja", persoona joka on vastuussa aikoinaan uppoutuneen Maapallon raunioiden tutkimisesta. Eräällä matkalla, hänen ystäviensä kanssa, heidän ilma-aluksensa hhaksirikkoutuu eräälle Kattelox-nimiselle saarelle, jossa Mega Man kohtaa joukoittain piraatteja, nämä kun hyökkäävät saarelle etsiessään saaren piillotettua aarretta.


title: Jetta

text: Jetta voi tarkoittaa seuraavia:


title: Mathias Boe

text: Mathias Boe (s. 11. heinäkuuta 1980 Frederikssund) on tanskalainen sulkapallon olympiamitalisti ja Euroopan-mestari. Boe on 190 senttimetriä pitkä ja painaa 80 kilogrammaa. Hän edustaa Odense Badminton Klubia ja kilpailee miesten nelinpelissä yhdessä Carsten Mogensenin kanssa.


title: Mathias Boe

text: Boe ja Mogensen saavuttivat hopeaa vuoden 2012 kesäolympialaisista Lontoosta. MM-kilpailuista heillä on hopeaa vuodelta 2013 ja pronssia seuraavalta vuodelta. EM-kilpailuista Boe ja Mogensen ovat saavuttaneet kullan, kaksi hopeaa ja pronssin. Vuoden 2015 Euroopan kisoista Bakusta he saavuttivat kultaa.


title: Mathias Boe

text: Boe pelaa Yonexin mailalla.


title: Joakim Groth

text: Joakim Groth (s. 21. joulukuuta 1953 Tukholma) on suomenruotsalainen kirjailija ja ohjaaja.


title: Joakim Groth

text: Tukholmassa syntynyt Groth on humanististen tieteiden kandidaatti, joka työskenteli teatterin Marsin ohjaajana 1985-1989.


title: Joakim Groth

text: Grothin esikoisteos "Blindfönster vidare" (1979) on runokokoelma. Runojen ohella hän on julkaissut romaaneja ja näytelmiä, joista hänet tunnetaan ehkä parhaiten, sekä laatinut televisio- ja kuunnelmakäsikirjoituksia.


title: American Authors

text: American Authors on vuonna 2006 perustettu yhdysvaltalainen vaihtoehtorock- ja countrymusiikkia soittava yhtye, joka on kotoisin Bostonista, Massachusettsin osavaltiosta. Yhtyeen muodostavat Zac Barnett, James Adam Shelley, Dave Rublin ja Matt Sanchez. Nykyisin American Authors pitää majaansa Brooklynissä.


title: American Authors

text: American Authors perustettiin vuonna 2006 nimellä "The Blue Pages". Vuonna 2012 nimi muutettiin nykyiseen muotoonsa ja seuraavana vuonna yhtye julkaisi ensimmäiset singlensä "Believerin" ja "Best Day of My Lifen", joista etenkin jälkimmäinen oli erittäin suosittu ja listaykkönen Meksikossa. Best Day of My Life on ollut myös useiden pelien ja elokuvien soundtrackeilla. Vuonna 2013 yhtyeen kappale "Hit It" valittiin EA Sportsin FIFA 14-jalkapallopelin soundtrackille. Maaliskuussa 2014 American Authors julkaisi ensimmäisen albuminsa, "Oh, What a Lifen".


title: Pál Fejős

text: Pál Fejős (unkariksi Fejős Pál, elokuvaura nimellä Paul Fejos, 27. tammikuuta 1897 Budapest – 23. huhtikuuta 1963 New York) oli unkarilaissyntyinen näytelmäelokuvien elokuvaohjaaja ja myöhemmin antropologisten dokumenttielokuvien tekijä. Hän aloitti uransa Unkarissa, siirtyi mykkäelokuvan aikakaudella ensin Saksaan, vuonna 1924 Hollywoodiin ja vuonna 1931 takaisin Eurooppaan.


title: Pál Fejős

text: Fejős osallistui ensimmäiseen maailmansotaan ja aloitti sitten elokuvauransa Unkarissa. Epäonnistuttuaan Géza Gárdonyin romaaniin "Egerin tähdet" perustuvassa historiallisessa elokuvassa "Egri csillagok" (1923) hän asettui ensin Itävallan Wieniin ja sitten Saksan Berliiniin, jossa hän työskenteli yhdessä Fritz Langin kanssa. Vuonna 1924 Fejős lähti siirtolaiseksi Amerikkaan ja sai Yhdysvaltojen kansalaisuuden 1930. Hän teki lukuisia elokuvia, joista tunnetuimmaksi nousi vuoden 1928 kokeileva rakkauselokuva "Kaksi nuorta sydäntä".


title: Pál Fejős

text: Vuonna 1931 Fejős siirtyi mykkäelokuvista ja Hollywoodista tekemään äänielokuvia Euroopassa. Vuonna 1936 hän avioitui tanskalaisen toimittajan Inga Arvadin kanssa, luopui näytelmäelokuvaurastaan ja ryhtyi tekemään antropologisia dokumenttielokuvia ystävänsä, ruotsalaisen liikemiehen ja Electrolux-yhtiön perustajan Axel Wenner-Grenin kanssa. Fejős ja Wenner-Gren tekivät useita tutkimusmatkoja Etelä-Amerikan Peruun ja perustivat Viking-rahaston (nyk. Wenner-Gren Foundation for Anthropological Research) antropologisen tutkimuksen tukemiseksi.


title: Edwin Walker

text: Edwin Anderson Walker (10. marraskuuta 1909 – 31. lokakuuta 1993) oli Yhdysvaltain armeijan upseeri. Hän palveli rykmentin komentajana toisessa maailmansodassa ja Korean sodassa. Lee Harvey Oswaldin epäillään yrittäneen salamurhata hänet huhtikuussa 1963, vain kuukausia ennen kuin Oswald salamurhasi presidentti John F. Kennedyn.


title: Edwin Walker

text: Walker erosi pysyvästi Yhdysvaltain armeijan palveluksesta vuonna 1961 ja pyrki vuonna 1962 Texasin kuvernööriksi, mutta hävisi demokraattien esivaalin John Connallylle. Hän oli myös äärikonservatiivisen ja antikommunistisen John Birch Societyn kannattaja.


title: Edwin Walker

text: Välittömästi sen jälkeen, kun Warren-komissio julkaisi raporttinsa syyskuussa 1964, Walker kuvaili sitä "kauheaksi valkopesuksi". Vaikka hän hyväksyi päätelmänsä siitä, että Oswald oli ampunut John F. Kennedyn edellisvuonna , Walker väitti, että komissio yritti piilottaa "jonkinlaisen salaliiton", johon kuului Jack Rubyn ja Oswaldin välinen yhdistys.


title: Edwin Walker

text: Walkerin epäillään olleen yksi elokuvassa "Toukokuun 7 päivää" esiintyvän kenraali Scottin hahmon esikuvista.


title: Erbil (maakunta)

text: Erbil tai Arbil (, ) on Irakin pohjoisosassa, Kurdistanin autonomisella alueella sijaitseva kuvernoraatti (maakunta). Se kattaa 15 074 neliökilometriä eli 3,5 prosenttia Irakin pinta-alasta. Kuvernoraatin hallintokeskus on Erbilin kaupunki, joka sijaitsee linnuntietä noin 320 kilometriä Irakin pääkaupunki Bagdadista pohjoiseen. Maakunta on nimetty pääkaupunkinsa mukaan. Erbilin kaupunki on maailman vanhimpia; sitä on asuttu yhtäjaksoisesti yli 6 000 vuotta. Erbilin linnoitettu keskusta on listattu osaksi maailmanperintöä.


title: Erbil (maakunta)

text:
Kuvernoraatin väkiluku oli vuoden 1997 väestönlaskennassa 1 095 992. Vuonna 2013 asukkaita arvioitiin olevan 1 530 722 (4,8 % Irakin väestöstä). Väestöstä 83,2 prosenttia asui kaupungeissa ja 16,8 prosenttia maaseudulla. Etnisesti kurdit ovat keskeisessä asemassa; huomattaviin vähemmistöihin kuuluvat Irakin assyrialaiset, arabit ja turkmeenit.
Kuvernoraatti jakautuu yhdeksään piirikuntaan (kun kiistanalaista Makhmurin (Makhmoor) piirikuntaa ei lasketa mukaan):


title: Erbil (maakunta)

text: Erbil on muun Irakin Kurdistanin tavoin korkean tulotason seutua. Keskimääräinen bruttokansantulo henkeä kohden (PPP) oli 23 521 Yhdysvaltain dollaria vuonna 2012. Tämä vastasi tuolloista Portugalin tai Slovenian keskimääräistä tulotasoa. Väestön kehitystasoa vuonna 2012 kuvaava inhimillisen kehityksen indeksi oli 0,751 ("korkea", tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli vuonna 2011 noin kaksi prosenttia väestöstä. Tilanne heikkeni jonkin verran edelliseen, vuoden 2007 tarkasteluun verrattuna. Joissain piirikunnissa köyhyysarajaa niukemmin eli yli 5 % väestöstä ja toisissa vain noin 1 %. Kuvernoraatin köyhien osuus on kuitenkin Irakin pienimpiä (keskimäärin irakilaisita 11,5 % eli köyhyysrajaa vähemmällä vuonna 2011).


title: Erbil (maakunta)

text: Iranin Kurdistanin kuuluisimmat vuoristot sijaitsevat Erbilin maakunnassa. Siellä on useita matkailijoita kiinnostavia historiallisia paikkoja ja monumentteja. Historiallinen Erbilin kaupunki kiinnostaa myös ostosmatkailun ja palvelutarjonnan merkeissä. Palvelualat työllistävät 79 prosenttia työllisistä, teollisuus 15 prosenttia ja maatalous 6 %. Erbil on kauppakeskus, jota kautta monet Irakiin tuotavat materiaalit saapuvat maahan. Maakunnan maatalous tuottaa vehnää, kauraa, hedelmiä (viinirypäleet, granaattiomenat, päärynät, omenat, pähkinät). Maaperän rikkauksiin kuuluvat maaöljy, erilaiset mineraatit ja malmit, kalkkikivi ja marmori.


title: Henry Jonsson

text: John Henry Kälarne, vuoteen 1940 Jonsson (12. toukokuuta 1912 Stugun, Ragunda – 9. maaliskuuta 2001 Tukholma) oli ruotsalainen kestävyysjuoksija ja olympiamitalisti.


title: Henry Jonsson

text: Jonssonin urheilu-ura alkoi vakavasti 22-vuotiaana vuonna 1934, jolloin hän saavutti Ruotsin maastojuoksumestaruuskisoissa hopeaa. Samana kesänä hän teki ensiesiintymisen maajoukkueessa maaottelussa Saksaa vastaan. Ensimmäisen Ruotsin mestaruutensa hän saavutti 1935 5 000 metrillä. Seuraavana vuonna hän voitti Ruotsin mestaruuden 1 500 metrillä. Heinäkuussa 1936 Berliinin olympialaisissa Jonsson saavutti pronssia 5 000 metrillä Suomen Gunnar Höckertin voittaessa. Tilanteen teki mahdolliseksi suomalaisen 10 000 metrin olympiavoittajan Ilmari Salmisen kaatuessa matkalla. Jonssonin aika oli 14.29,0, joka oli uusi Ruotsin ennätys parantaen vuodelta 1925 voimassa ollut Edvin Widen tekemää ennätystä. Seuraavina vuosina Jonsson voitti 1937, 1938 ja 1939 5 000 metrin Ruotsin mestaruuden. Jonsson voitti viisi kertaa peräkkäin 1935-1939 maastojuoksun Ruotsin mestaruuden. Vuonna 1938 Pariisissa järjestettiin yleisurheilun EM-kisat. Niissä Jonsson taisteli suomalaisia Taisto Mäkeä ja Kauko Pekuria vastaan. Mäki voitti, mutta Jonsson tuli toiseksi.


title: Henry Jonsson

text: Tultaessa vuoteen 1940 Kälarne oli elämänsä kunnossa. Hän teki elokuussa 1940 1 500 metrillä uuden Ruotsin ennätyksen 3.48,7 ja 3 000 metrillä uuden ME:n ajalla 8.09,0. Toinen maailmansota pakotti suomalaiset luopumaan olympialaisista. Niissä Jonsson olisi epäilemättä antanut kovan vastuksen suomalaisille, jotka olivat siihen aikaan 5 000 ja 10 000 metrin voittajasuosikkeja. Vuonna 1940 hän sai yhdessä aitajuoksija Håkan Lidmanin kanssa arvostetun Svenska Dagbladetin kultamitalin onnistuneen vuoden tuloksena.


title: Henry Jonsson

text: Henry Kälarne kuului niiden kolmen ruotsalaisen huippujuoksijan joukkoon eli Gunder Hägg, Arne Andersson ja Kälarne, jotka julistettiin amatöörisääntöjen rikkomisen vuoksi elinikäiseen kilpailukieltoon. Kaikkiaan Kälarne saavutti urallaan 11 henkilökohtaista ja neljä viestimestaruutta.


title: Henry Jonsson

text: Henry Kälarne edusti urallaan Kälarne IK:ta, SoIK Hellasta sekä Brandkårens IF:ää. Hänet nimettiin yleisurheilun Stora grabbariksi numerolla 86. Siviiliuran hän teki Tukholman palokunnassa, jossa hän työskenteli vuoteen 1972.


title: Cathaya argyrophylla

text: Cathaya argyrophylla on mäntykasvien ("Pinaceae") heimoon kuuluva havupuulaji. Se on suvun Cathaya ainoa laji. "Cathaya argyrophylla" on pienehkö ainavihanta puu, joka kasvaa luonnonvaraisena vain neljällä toisistaan eristyksissä olevalla pienellä alueella eteläisen Kiinan vuoristoissa. Laji löydettiin ja kuvattiin tieteellisesti vasta 1950-luvulla.


title: Cathaya argyrophylla

text: Suvun "Cathaya" tieteellinen nimi viittaa Kiinasta useissa kielissä historiallisesti ja runollisesti käytettyyn nimeen ”Cathay”. Lajin nimi "argyrophylla" on latinaistamalla johdettu kreikasta ja tarkoittaa hopealehtistä.


title: Cathaya argyrophylla

text: "Cathaya argyrophylla" on pienehkö, suorarunkoinen puu. Se kasvaa noin 20 metriä korkeaksi ja rungon rinnankorkeusläpimitaltaan 40−60 senttimetriä paksuksi. Runko on tavallisesti suora ja pylväsmäinen, ja se voi olla haaraton tai latvasta haarautunut. Latvus on epäsäännöllisen kartiomainen. Suuret oksat ovat siirottavia tai hieman kohenevia. Kaarna on tumman harmahtavaa, vanhemmiten epäsäännöllisesti hilseilevää.


title: Cathaya argyrophylla

text: Pienemmät oksanhaarat ovat kapeita, mutta jäykkiä. Kärkiversot kasvavat vuoroittain nopeasti ja hitaasti, jolloin oksissa on vaihtelevia nopean kasvun aikana muodostuneita harvaneulasisia kohtia ja hitaan kasvun seurauksena syntyneitä tiheäneulasisia kohtia. Hidaskasvuisten sivuversojen neulaset ovat lyhyempiä kuin kärkiversoissa ja kasvavat hyvin tiheässä. Versot ovat keltaruskeita, aluksi tiheäkarvaisia ja vanhemmiten tummempia, kaljuja ja varisseiden neulasten jättämien lehtikantojen ja niissä olevien pyöreähköjen lehtiarpien peittämiä. Silmut ovat 6–8 millimetriä pitkiä, väriltään vaalean keltaruskeita ja muodoltaan kartiomaisia tai munanmuotoisia.


title: Cathaya argyrophylla

text: Lehdet eli neulaset ovat yleensä 2,8–4,5 senttimetriä pitkiä ja 2,5–3 millimetriä leveitä. Sivuversojen neulaset ovat yleensä alle kolmisenttimetrisiä. Neulaset ovat muodoltaan tasasoukkia, litteitä, tylppäkärkisiä, lyhyen ruodillisia ja laidoiltaan hieman tasakäänteisiä. Neulasten asento on kierteinen. Neulasen alapinnalla on kaksi vaaleaa ilmarakojuovaa, joissa kummassakin ilmaraot ovat asettuneet noin 15 riviin.


title: Cathaya argyrophylla

text: "Cathaya argyrophylla" on yksikotinen, joten hede- ja emikukinnot ovat samassa puuyksilössä. Ne kehittyvät lateraalisesti verson sivuun. Hedekukinnot eli hedekävyt kehittyvät sivuttaisesti lähelle verson kärkeä. Ne ovat riippuvia, 3–6 senttimetriä pitkiä ja väriltään kellertäviä. Emikukinnot eli kävyt ovat perällisiä, pitkän munanmuotoisia ja teräväkärkisiä. Ne ovat noin 3–5 senttimetriä pitkiä ja 1,5–2,5 senttimetriä leveitä. Kävyssä on 13–16 käpysuomua. Ne ovat pyöreitä tai hieman puikeita ja 1,5–2,5 senttimetriä pitkiä kävyn keskiosassa. Käpyjen suojussuomut ovat kolmiomaisia, 5–8 millimetriä pitkiä. Ne ovat käpysuomujen alla piilossa suomujen ollessa kiinni.


title: Cathaya argyrophylla

text: Siemenet ovat siivellisiä, munanmuotoisia, 5–6 millimetriä pitkiä ja 3–4 millimetriä leveitä. Lenninsiipi on 10–15 millimetriä pitkä ja muodoltaan kiilatyvisen vastapuikea.


title: Cathaya argyrophylla

text: Laji löydettiin vuonna 1955. Sen kuvasivat tieteellisesti ensimmäisen kerran kiinalaiset kasvitieteilijät Chen Huanyong ja Kuang Keren vuonna 1958, mutta julkaisua ei pidetä tieteellisesti hyväksyttävänä lajikuvauksena, sillä he määrittelivät aineistosta kaksi saman suvun eri lajia ilmoittamatta tyyppilajia. Samat tutkijat julkaisivat myöhemmin vuonna 1962 nykyisin hyväksytyn kuvauksen, jossa sukuun kuuluu vain yksi laji.


title: Cathaya argyrophylla

text: "Cathayaa" on pidetty esimerkkinä reliktisestä jäännelajista, sillä suvulla on aiemmin ollut huomattavasti nykyistä laajempi levinneisyys. Kenotsooisella maailmankaudella sukua esiintyi laajalti Euraasiassa ja Pohjois-Amerikassa.


title: Cathaya argyrophylla

text: "Cathayan" asema omana sukunaan mäntykasvien heimossa oli pitkään kiistanalainen, ja lajia yritettiin sijoittaa douglaskuusten ("Pseudotsuga") ja hemlokkien ("Tsuga") sukuihin. Fylogeneettisten tutkimusten perusteella "Cathayaa" kuitenkin nykyisin pidetään omana yksilajisena sukunaan.


title: Cathaya argyrophylla

text: "Cathaya argyrophyllaa" kasvaa luonnonvaraisena Kiinassa hajanaisella alueella Guangxissa sekä Guizhoun, Hunanin ja Sichuanin maakunnissa. Se esiintyy vuoristoissa 900–1 900 metrin korkeudella merenpinnasta.


title: Cathaya argyrophylla

text: "Cathaya argyrophylla" kasvaa kosteassa lämpimänlauhkeassa tai subtrooppisessa ilmastossa. Sitä kasvaa sekä pyökkikasvivaltaisissa ("Fagaceae") ainavihannissa metsissä että metsissä, joiden valtapuut ovat kesävihantia lehtipuita. Muita havupuita, jotka kasvavat samoilla metsäalueilla, ovat kiinanhemlokki ("Tsuga chinensis"), mäntylaji "Pinus fenzeliana" ja "Nothotsuga longibracteata".


title: Cathaya argyrophylla

text: "Cathaya argyrophylla" esiintyy vain hyvin suppealla ja hajanaisella alueella. Lisäksi lajin luonnonvaraisen kannan uskotaan käsittävän vain alle tuhat yksilöä, mahdollisesti alle 500. Useat sen tunnetuista populaatioista kasvavat kuitenkin suojelluilla alueilla ja laji on Kiinassa lailla suojeltu.


title: Cathaya argyrophylla

text: "Cathaya argyrophyllaa" on istutettu jonkin verran Kiinassa. Lajin kuljetus Kiinan ulkopuolelle oli 1990-luvun lopulle kielletty, ja se on yhä hyvin harvinainen istutuksissa Kiinan ulkopuolella. Lajia ei ole yleisesti pidetty erityisen koristeellisena, eikä sitä kasvateta kasvitieteellisten kokoelmien ulkopuolella käytännössä ollenkaan.


title: Diego Domínguez

text: Diego Domínguez (s. 20. joulukuuta 1972) on paraguaylainen ralliautoilija. Dominguezin kartanlukijana toimii nykyisin argentiinalainen Eduardo Galindo.


title: Diego Domínguez

text: Domínguez debytoi rallin MM-sarjassa vuoden 2000 Argentiinan rallissa SEATilla kartanlukijanaan argentiinalainen Luis Moyano. Hän keskeytti tuon kilpailun. Vuoden 2015 Argentiinan rallissa, vasta neljännessä MM-osakilpailussaan, Domínguez saavutti uransa ensimmäiset MM-pisteet ollen Ford Fiestalla kilpailun kahdeksas.


title: Diego Domínguez

text: Domínguez on osallistunut kahteen WRC2-sarjan osakilpailuun sijoittuen molemmilla kerroilla toiseksi.


title: Quincy Promes

text: Quincy Anton Promes (s. 4. tammikuuta 1992 Amsterdam) on alankomaalainen jalkapalloilija, joka edustaa Espanjan Primera Divisiónissa pelaavaa Sevillaa. Pelipaikaltaan molempijalkainen Promes on oikea laitahyökkääjä. Hän kuuluu myös Alankomaiden jalkapallomaajoukkueeseen.


title: Quincy Promes

text: Promes debytoi FC Twenten paidassa Eredivisiessä huhtikuussa 2012 AZ Alkmaaria vastaan. Kauden 2012–2013 hän oli lainassa Eerste Divisien Go Ahead Eaglesissa, tehden 32 ottelussa 13 maalia. Palattuaan Twenteen Promes teki ensimmäisen Eredivisie-maalinsa elokuussa 2013 FC Utrechtiä vastaan. Hän osui tuossa ottelussa kahdesti. Yhteensä Promes teki Twentelle 11 maalia 34 pelaamassaan ottelussa.


title: Quincy Promes

text: Elokuussa 2014 Promes siirtyi Venäjän valioliigan FK Spartak Moskovaan. Hän teki avauskaudellaan seuran paidassa 13 osumaa 28 ottelussa.


title: Quincy Promes

text: Promes on edustanut Alankomaita monissa eri nuorten maajoukkueissa. Alankomaiden jalkapallomaajoukkueessa hän debytoi maaliskuussa 2014 ystävyysottelussa Ranskaa vastaan.


title: Shure SM57

text: Shure SM57 on mikrofoneja valmistavan Shure-yhtiön tuote. Shure SM57 on dynaaminen, suuntakuvioltaan herttamainen instrumenttimikrofoni, joka on erittäin tunnettu kirkkaan soundinsa ja kestävyytensä ansiosta.


title: Venkavuori

text: Venkavuori on Naantalin koillisosassa sijaitseva 57,8 metriä korkea kallioalue, joka on maisemallisesti merkittävä. Venkavuori on vanhan Naantalin (ennen vuoden 2009 kuntaliitoksia) korkein kohta, kun taas toiseksi korkein on 54,3-metrinen Luikkionvuori.


title: Venkavuori

text: Pyöreänmuotoiselta ja paisteiselta Venkavuorelta on näkymä itään ja kaakkoon. Kallion etelänpuoleinen rinne nousee loivasti, kun taas koillisreunassa on portaittainen jyrkänne. Kallion laella on kolmiomittaustornin jäänteet. Venkavuori luokiteltiin vuoden 1995 Turun ja Porin läänin inventointiaineiston paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Venkavuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia. Venkavuoren ympärillä on golfkenttä Aurinko Golf.


title: Venkavuori

text: Venkavuori sijaitsee havupuuvaltaisen metsäalueen keskellä, ja se on harvan kalliomännikön peittämä. Kasvillisuus on kasvupaikkatyypiltään karua ja karukkokangasta. Avainbiotoopiltaan Venkavuori on vähätuottoinen kallio. Vuoden 1997 selvityksessä Venkavuoren puusto oli luonnontilaista ja jäkälikkö koskematonta. Kallion painanteessa on pieni puustoinen kosteikko.


title: Venkavuori

text: Lakialuetta lukuun ottamatta Venkavuorella kasvaa harvaa ja pientä männikköä, jonka seassa on pihlajia ja katajia. Tammen taimia on muutamia. Hieskoivua ja virpapajuja kasvaa kosteikossa. Paisteisilla kalliopinnoilla kasvaa napajäkäliä. Runsaissa poronjäkäläkasvustoissa on palleroporonjäkälää. Kalliolla kasvaa ahosuolaheinä, metsälauha ja kalliokohokki, joka on paikan tunnuslaji. Solakohdissa tavataan kanervaa ja kosteikoissa puolukkaa, mustikkaa ja jokapaikansaraa.


title: Koulupoikia (elokuva)

text: Koulupoikia (unk. "A Pál-utcai fiúk", engl. "The Boys of Paul Street") on Zoltán Fábrin ohjaama draamaelokuva vuodelta 1969. Ferenc Molnárin samannimiseen romaaniin perustuva elokuva on sodanvastainen allegoria, jossa 1900-luvun alun nuorisojengit taistelevat tyhjästä tontista Budapestissa. Amerikkalais-unkarilaisena yhteistuotantona tehty elokuva näyteltiin englanniksi ja jälkiäänitettiin muun muassa unkariksi.


title: Koulupoikia (elokuva)

text: Elokuva oli parhaan vieraskielisen elokuvan Oscar-palkintoehdokkaana.


title: Koulupoikia (elokuva)

text: Molnárin romaanin pohjalta on tehty puolen tusinaa muutakin elokuvaa mykkäelokuvien aikakaudelta alkaen, uusimpina italialainen ja unkarilainen televisioelokuva vuosilta 2003 ja 2005.


title: John Moulder-Brown

text: John Moulder-Brown (s. 3. kesäkuuta 1953 Lontoo) on brittiläinen näyttelijä ja teatteriohjaaja, joka tunnetaan parhaiten nuoruutensa elokuvarooleista muun muassa elokuvissa "Koulupoikia" (1969) ja "Hyväilysi kosketus" (1970).


title: John Moulder-Brown

text: Moulder-Brownin ensimmäinen lapsirooli oli Lewis Gilbertin vuoden 1958 elokuvassa "Hymyä sateessa".


title: John Moulder-Brown

text: Vuonna 1997 Moulder-Brown perusti Brightoniin draamakoulutusta antavan oppilaitoksen "The Academy of Creative Training" (ACT).


title: Swansonin laki

text: Swansonin lain mukaan aurinkosähkökennojen hinta laskee 20 prosenttia aina kun kaikkien tuotettujen kennojen kokonaismäärä kaksinkertaistuu. Kustannukset puolittuvat noin kymmenessä vuodessa. Laki on saanut nimensä Richard Swansonin mukaan joka perusti SunPower Corporation nimisen aurinkopaneelitehtaan. Swansonin lakia on verrattu Mooren lakiin. Piikiteeseen perustuvan aurinkosähkökennon hinta on romahtanut: vuonna 1977 yksi watti maksoi 76,67 dollaria, mutta 2014 enää 0,36 dollaria.


title: Swansonin laki

text: Käsitettä Swansonin laki käytettiin ensimmäistä kertaa The Economist lehdessä loppuvuodesta 2012.Vastoin yleistä luuloa Swanson ei ollut ensimmäinen joka teki tämän havainnon. Swanson käytti sitä yleisesti kuvaamaan oppimista ja harjaantumista. Se kehitettiin ja otettiin käyttöön lentokoneteollisuudessa 1930-luvun puolivälissä. Se levisi laajalti aurinkosähkökennoteollisuuden käyttöön 1990-luvun puolivälissä.


title: Hyväilysi kosketus

text: Hyväilysi kosketus ("Deep End") on Jerzy Skolimowskin ohjaama elokuva vuodelta 1970. Siinä viisitoistavuotias ujo lontoolaispoika Mike (John Moulder-Brown) saa työn rapistuneen kylpylän valvojana ja rakastuu vapautuneeseen, kymmentä vuotta vanhempaan naiskollegaansa Susaniin (Jane Asher), joka on kihloissa.


title: Hyväilysi kosketus

text: Viisitoistavuotias koulupudokas Mike (John Moulder Brown) saa ensimmäisen työpaikan valvojana ränsistyneestä uimahallista, jossa häntä perehdyttää kymmentä vuotta vanhempi Susan (Jane Asher). Susanilla on tapana leikitellä miesten tunteilla ja näytellä milloin lämmintä ja ystävällistä, milloin etäistä. Mike huomaa pian, että uimahallin asiakkaat vaativat yksityisissä pukuhuoneissaan henkilökunnalta usein hyvin seksuaalisluonteisia palveluksia. Vanhempi nainen (Diana Dors) esimerkiksi työntää Miken päätä rintojensa väliin ja puhuu jalkapallosta ja George Bestistä.


title: Hyväilysi kosketus

text: Mike alkaa ihastua Susaniin, vaikka tämä on kihloissa varakkaan ja komean Chrisin (Christopher Sandford) kanssa. Mike huomaa Susanin myös pettävän sulhastaan uimahallin miespuolisen liikunnanopettajan kanssa (joka koskettelee arveluttavasti teini-ikäisiä tyttöoppilaitaan). Mike alkaa seurata Susania ja häiritä tämän treffejä milloin Chrisin, milloin liikunnanopettajan kanssa, ja joutuu jopa poliisin puhutteluun. Mike haluaa Susania niin, että hylkää oman tyttöystävänsä ja torjuu hänelle alennusta lupaavan prostituoidun.


title: Hyväilysi kosketus

text: Erään ulkona talvella käydyn riidan tiimellyksessä Mike puraisee Susan kihlasormuksesta timantin irti ja sylkee sen vahingossa lumihankeen, koska luulee hampaansa lohjenneen. Susan ja Mike keräävät lunta muovisäkkeihin ja raahavat sen sulatettavaksi uimahallin tyhjennettyyn altaaseen. Siivilänä timantin löytymiseksi käytetään Susanin sukkahousuja. Susanin mentyä puhelimeen Mike löytää timantin, riisuu alasti ja yrittää kiristää Susanilta seksiä timantin vastineeksi. Uimahallin vahtimestari alkaa täyttää allasta tietämättä, että Susan ja Mike ovat sen pohjalla. Mike vaikuttaa aiheuttavansa tahallaan tapauksen, jossa Susan loukkaa päänsä. Elokuvan loppu jättää avoimeksi mitä tarkalleen tapahtuu. Viimeisessä kuvassa alaston Mike syleilee alastonta, verta vuotavaa Susania altaan veden alla.


title: Hyväilysi kosketus

text: Brittiläis-saksalainen tuotanto kuvattiin muutamia Lontoon Sohon ulkokohtauksia lukuun ottamatta Saksan Münchenissä. Elokuvan musiikin tekivät brittiläinen Cat Stevens ja saksalainen krautrock-yhtye Can.


title: Hyväilysi kosketus

text: "Hyväilysi kosketus" sai Suomessa ensi-iltansa 11.2.1972 ja keräsi sen vuoden loppuun mennessä 27 384 teatterikatsojaa, mikä teki siitä vuoden 91:nneksi katsotuimman elokuvan. Televisiossa elokuva esitettiin Mainos-TV:n ohjelmistossa helmikuussa 1977.


title: Hyväilysi kosketus

text: Vuonna 2011 British Film Institute tuotti elokuvasta restauroidun digitaaliversion, joka julkaistiin myös dvd-levynä.


title: Hyväilysi kosketus

text: Suomen Kuvalehden Kalle Kinnunen näki "Deep Endin" ensi kertaa Karlovy Varyn elokuvajuhlilla vuonna 2011. Hänestä elokuva on unohdettu klassikko, ”harvinaisen energinen, täynnä huumoria ja jännitteeltään huikea”.


title: Hyväilysi kosketus

text: "The New York Timesin" kriitikot valitsivat "Deep Endin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Deep End

text: Deep End voi tarkoittaa ainakin seuraavia:


title: Raglanin linna

text: Raglanin linna on myöhäiskeskiaikainen linna Monmouthshiressa Walesissa. Linnasta otettiin sittemmin rakennusmateriaaleja uusiokäyttöön ja nykyään se on turistikohde.


title: Raglanin linna

text: Linnaa puolustettiin Oliver Cromwellin joukkoja vastaan kolmentoista viikon ajan sisällissodan loppuvaiheessa ja valtaamisen jälkeen linna tuhottiin, jotta sitä ei voitaisi käyttää puolustustarkoituksessa.


title: Raglanin linna

text: Linnaa rakennettiin useassa eri vaiheessa, työt alkoivat 1430-luvulla ja useita muutoksia sekä lisäyksiä tehtiin 1500-luvun lopussa.


title: Suhteiden Venäjä

text: Suhteiden Venäjä on Suvi Salmenniemen ja Anna Rotkirchin toimittama artikkelikokoelma, jossa suomalaiset tutkijat kirjoittavat 2000-luvun Venäjästä sosiaalisten verkostojen näkökulmasta. Teoksen julkaisi Gaudeamus vuonna 2008.


title: Spontaani bakteeriperitoniitti

text: Spontaani bakteeriperitoniitti on kirroosin ja askiteksen komplikaatio (peritoniitti), joka johtuu yleensä gramnegatiivisten bakteerien kulkeutumisesta systeemiverenkierron kautta askitesnesteeseen. Tilaan liittyy 26–32 %:n kuolleisuus. Askiteksen takia sairaalahoitoon otetuista 15–20 % sairastuu bakteeriperitoniittiin. Erityisen suuri bakteeriperitoniitin riski on niillä, joiden askitesnesteen proteiinipitoisuus on < 1.0 g/dL tai joilla on ollut variksvuotoja tai aiempi bakteeriperitoniitti. Uusiutumisen riski ensimmäisestä spontaanista bakteeriperitoniitista selvinneillä on 70 prosentin luokkaa.


title: Sojuz TMA-19M

text: Sojuz TMA-19M () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 15. joulukuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 46:n miehistöön.


title: Sojuz TMA-19M

text: ISS:ään telakoiduttaessa Sojuzin automaattinen Kurs-telakointijärjestelmä ei toiminut, minkä vuoksi lennon komentaja Malentšenko suoritti telakoitumisen käsin. Ongelma viivytti telakoitumista 10 minuuttia. Alus toimi ISS:n pelastusaluksena kunnes palasi maahan 18. kesäkuuta 2016.


title: As-Sulaimaniyya (maakunta)

text: Sulaimaniyya (; , joskus muodossa "Suleimania") on Irakin pohjoisosassa Iranin vastaiseen rajaan rajoittuva, Kurdistanin autonomiseen alueeseen kuuluva kuvernementti (maakunta). Vuoteen 2014 saakka se kattoi 17 023 neliökilometriä eli 3,9 prosenttia Irakin pinta-alasta. Hallintokeskus on Sulaimaniyyan yliopistokaupunki, joka sijaitsee linnuntietä noin 267 kilometriä Irakin pääkaupunki Bagdadista pohjoiskoilliseen.


title: As-Sulaimaniyya (maakunta)

text: Kuvernementin väkiluku oli vuoden 1997 väestönlaskennassa 1 362 739. Vuonna 2013 asukkaita arvioitiin olevan 1 783 270 (5,6 % Irakin väestöstä). Väestöstä 84,9 prosenttia asui kaupungeissa ja 15,1 prosenttia maaseudulla. Väestön pääosa on kurdeja.


title: As-Sulaimaniyya (maakunta)

text: Paikallishallintoa varten kuvernementti jakautui 16 piirikuntaan (tilanne 2013):Sulaimaniyyan kuvernementti on muun Irakin Kurdistanin tavoin selkeästi korkean tulotason seutua. Keskimääräinen bruttokansantulo henkeä kohden oli 23 825 Yhdysvaltain dollaria vuonna 2012. Tämä oli Irakin korkein maakuntakohtainen arvo ja vastasi tuolloista Portugalin tai Slovenian keskimääräistä tulotasoa. Väestön kehitystasoa vuonna 2012 kuvaava inhimillisen kehityksen indeksi oli 0,764 ("korkea", tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli vuonna 2011 noin 0,3 prosenttia väestöstä. Kansallisen köyhyysrajan alapuolella oli väestöä lähinnä Halabjan ja Qaradaghin piirikunnissa. Köyhien väestöosuus oli Irakin pienin (keskimäärin irakilaisista 11,5 % eli köyhyysrajaa vähemmällä vuonna 2011).


title: As-Sulaimaniyya (maakunta)

text: Vuonna 2014 Irakin Kurdistan päätti irrottaa kuvernementin itäosasta Halabjan kuvernementin. Tähän siirtyi neljä piirikuntaa (*) Sulaimaniyyan kuvernementista.


title: Kari Kulonen

text: Kari ”Kanni” Kulonen (14. maaliskuuta 1964 Forssa – 20. joulukuuta 1990 Uusikaupunki) oli suomalainen koripalloilija.


title: Kari Kulonen

text: Kulonen oli hyvin seurauskollinen kasvattajaseuralleen Forssan Koripojille, jossa hän pelasi miesten SM-sarjaa ja jopa I-divisioonaa, jossa hän oli haastattelujen mukaan lähes ylivoimainen. Uransa lopulla Kulonen pelasi myös yhden kauden HoNsU:ssa, ja viimeisen puolen kauden verran hän edusti Korihaita. Kaudella 1987–1988 Kulonen pelasi FoKoPossa runkosarjassa 26,2 pisteen, 8,3 levypallon, 1,6 riiston ja 0,5 korinheiton torjunnan ottelukohtaisilla keskiarvoilla. Hän oli samalla kaudella koko sarjan toiseksi tarkin kolmen pisteen heittojen heittäjä 48,0 prosentin keskiarvollaan.


title: Kari Kulonen

text: Kulonen harjoitteli paljon ja haki kentällä ollessaan usein vaikeita ja näyttäviä ratkaisuja. Hän oli luonteeltaan hyvin yhdysvaltalaishenkinen ja kuunteli muun muassa ajalleen poikkeuksellisesti paljon rap-musiikkia. Hän kävi pelaamassa myös yhden kauden Yhdysvalloissa, mutta vuosi epäonnistui, ja vastoinkäymiset Kalifornian yliopiston (Berkeley) joukkueessa muuttivat hänen mieltään totisemmaksi.


title: Kari Kulonen

text: Kulonen oli muun muassa FoKoPo:n Markku Moleniuksen ja forssalaisen koripallon ikonin Pentti Gustafssonin mukaan suhteellisen vaatimattomasta seuraurastaan huolimatta historian paras forssalaislähtöinen koripalloilija, Euroopan huipputason pelaaja ja taidoiltaan verrattavissa nykyajan huippupelaajiin. Petri Niirasen mielestä Kulonen oli paras pelaaja, jonka kanssa hän pelasi. Kulosen pikkuveli Timo Kulonen pelasi jääkiekkoa. Ikätoveriensa mukaan Timolla oli enemmän potentiaalia koripalloon ja Karilla jääkiekkoon.


title: Kari Kulonen

text: Suomen miesten maajoukkueessa Kulonen pelasi vuosina 1982–1989 51 ottelua. Hän teki niissä 322 pistettä keskiarvon oltua 6,3. Alle 17-vuotiaiden EM-kilpailuissa 1981 Kulonen oli Suomen joukkueen tärkeimpiä pelaajia, kun maajoukkue eteni aina pronssiotteluun saakka, missä se hävisi Saksalle. Historiallinen turnaus on edelleen Suomen korkein sijoitus koripallossa kaikki ikäluokat ja molemmat sukupuolet huomioiden. Kulonen valittiin turnauksen tähdistöviisikkoon muun muassa Dražen Petrovićin, Arvydas Sabonisin ja Christian Welpin kanssa. Pisimmillään 197 cm pituinen Kulonen voitti myös epätavallisesti EM-turnauksen levypallokuninkuuden yli kaksimetristen korinaluspelaajien edestä.


title: Kari Kulonen

text: Syksyllä 1990 Kulonen ei pystynyt pelaamaan akillesjänteen katkeamisen vuoksi, mutta hän kuntoutui hyvin ja oli palaamassa pelikuntoon kevätkaudeksi. Kulonen kuoli kesken uransa, vain 26-vuotiaana, auto-onnettomuudessa 20. joulukuuta 1990. Hän oli lähtenyt ruokatunnille ja noutanut mukaansa naisystävänsä saapuessaan autollaan tapahtumapäivänä poissa käytöstä olleisiin, Uudenkaupungin ainoisiin liikennevaloihin. Kulosen auto tuli kärkikolmion takaa, kun rekka törmäsi hänen autoonsa, ja turvavyötä käyttämätön Kulonen lensi ulos autostaan suoraan rekan alle. Hänen turvavyötä käyttänyt naisystävänsä selvisi onnettomuudesta mitättömin fyysisin vahingoin.


title: Dahuk (maakunta)

text: Dahuk tai Dihok (, , joskus muodossa "Dohuk" tai "Dhok") on Irakin pohjoisosassa, Kurdistanin autonomisella alueella, Turkin rajalla sijaitseva kuvernoraatti (maakunta). Siihen kuuluu 6 553 neliökilometriä eli 1,5 prosenttia Irakin pinta-alasta (suppean tulkinnan mukaan; pinta-ala riippuu rajojen tulkinnasta Ninewan kuvernoraatin kanssa). Kuvernoraatin hallintokeskus on Dahukin kaupunki (kurdiksi Dihok), joka sijaitsee linnuntietä noin 415 kilometriä Irakin pääkaupunki Bagdadista pohjoisluoteeseen.


title: Dahuk (maakunta)

text: Kuvernoraatin väkiluku oli vuoden 1997 väestönlaskennassa  . Vuonna 2013 asukkaita arvioitiin olevan 1 133 627 (3,6 % Irakin väestöstä). Väestöstä 74,4 prosenttia asui kaupungeissa ja 25,6 prosenttia maaseudulla.


title: Dahuk (maakunta)

text: Paikallishallintoa varten kuvernoraatti jakautuu seitsemään piirikuntaan.


title: Dahuk (maakunta)

text: Kuvernementti on kiistellyt Ninawan kuvernementin kanssa ash-Shaikhanin, Sinjarin, Tal Afarin ja Tilkaifin piirikuntien rajoista tai niiden kuulumisesta kuvernementtiin. Useimpia kiistanalaisia piirikuntia (katso Ninawa) ei ole esitetty kuvernoraatin sijaintia osoittavassa Irakin kartassa eikä oheisessa luettelossa, paitsi ash-Shaikhanin piirikunta.


title: Dahuk (maakunta)

text: Dahuk on muun Irakin Kurdistanin tavoin selkeästi korkean tulotason seutua. Keskimääräinen bruttokansantulo henkeä kohden oli 19 780 Yhdysvaltain dollaria vuonna 2012. Väestön kehitystasoa vuonna 2012 kuvaava inhimillisen kehityksen indeksi oli 0,726 ("korkea", tasoltaan Turkin HDI:n luokkaa). Kansallisen köyhyysrajan (2,5 USD/päivä) alapuolella oli 4,9 prosenttia väestöstä vuonna 2011. Köyhien väestöosuus on maakunnallisesti selvästi keskimääräistä Irakin tasoa (11,5 %) vähäisempi, joskin kahdessa piirikunnassa (Al-Shaikan ja Bardarash) väestöstä yli 10 prosenttia eli kansallista köyhyysrajaa niukemmin.


title: Sappirakon kalkkeutuminen

text: Sappirakon kalkkeutuminen ("posliinisappirakko") on tila, jossa sappirakon seinämä usein oireettomasti kalkkeutuu. Se on yleisempi naisilla kuin miehillä ja tavallisimmillaan elämän kuudennella vuosikymmenellä. Sappirakon kalkkeutuminen altistaa sappirakon adenokarsinoomalle, jonka välttämiseksi leikkaus on tarpeen oireettomallakin potilaalla. 90 %:ssa tapauksista sappirakon kalkkeutuminen esiintyy sappikivitaudin yhteydessä.


title: Tere perestroika

text: Tere perestroika on maaliskuussa 1989 ilmestynyt virolaisen punkyhtyeen J.M.K.E.:n ensimmäinen single, jonka julkaisi suomalainen Stupido Records. Se on yhtyeen tunnetuin kappale, joka kuuluu olenaisesti myös Viron 1980- ja 1990-lukujen vaihteen itsenäistymisprosessiin, vaikka sanoittaja Villu Tammen mukaan laulu ei varsinaisesti olekaan osa Baltian maiden itsenäistymiseen johtanutta ns. laulavaa vallankumousta. Hän on kuitenkin kuvannut sitä jopa kappaleeksi, joka aloitti Neuvostoliiton hajoamiseen johtaneen ketjureaktion. Laulun sanoitus käsittelee presidentti  Mihail Gorbatšovin vuonna 1985 käynnistämää uudistuspolitiikkaa, perestroikaa.


title: Tere perestroika

text: Villu Tamme kirjoitti kappaleen kesällä 1987 ja seuraavana vuonna se voitti Eesti TV:n järjestämän laulukilpailun. Palkintona ollutta ulkomaanmatkaa yhtye ei kuitenkaan milloinkaan saanut. Kilpailuun osallistunut kappale oli pelkästään kitaralla säestetty akustinen laulu, "Tere perestroikan" punkversio syntyi vasta myöhemmin, kun siihen lisättiin myös basso sekä rummut. Levylle kappale päätyi, kun Helsingin ravintola Kannaksessa oli itsenäisyyspäivänä 1988 tarkoitus järjestettiin virolaisten rockyhtyeiden konsertti. Neuvostoliiton viranomaiset eivät kuitenkaan myöntäneet muusikoille viisumeja ja niin keikalla esiintyi lopulta ainoastaan suomalainen punkyhtye Fucking World. Tapahtuman järjestäjät päättivät kustantaa pääsylipputuloilla kahden virolaisyhtyeen singlet, josta toinen oli Babachin "Russkaya Vodka". Niiden julkaisua varten Joose Berglund ja Jorma Ristilä perustivat levy-yhtiön, joka myöhemmin sai nimen Stupido Records.


title: Tere perestroika

text: Levyjen julkaisukeikka järjestettiin Helsingissä maaliskuussa 1989, mutta J.M.K.E.:n jäsenet eivät edelleenkään saaneet neuvostoviranomaisilta viisumia. Sen sijaan paikalla nähtiin Babachin lisäksi toinen virolainen yhtye Röövel Ööbik. Viisumit järjestyivät vasta kuukautta myöhemmin, kun SKDL kutsui J.M.K.E.:n esiintymään Kulttuuritalolla järjestettyyn vasemmistofoorumiin ja yhtye pääsi lopulta soittamaan ensimmäisen kerran myös Suomessa. "Tere perestroikasta" tuli ilmestyttyään pieni hitti. Se nousi "Rumba"-lehden kokoamalla singelistalla sijalle 11, mutta Suomen virallisilla myyntilistoilla singleä ei nähty.


title: Tere perestroika

text: Single sisältää kaksi eri versiota sen nimikappaleesta. B-puolen nimi on kanteen ja etikettiin kirjoitettu virheellisesti "Lahendus on ratkaisu". "Tere perestroikasta" kuvattiin vuonna 1989 myös Kansan Sivistystyön Liiton tuottama musiikkivideo, jonka ohjasi Hannu Puttonen.


title: Johannes Miemois

text: Johan (Johannes) Miemois (12. heinäkuuta 1866 Vöyri – 1. syyskuuta 1924 Vöyri) oli suomalainen maanviljelijä ja kansanedustaja 1914–1917 ja 1919–1924.


title: Johannes Miemois

text: Johannes Miemois nousi eduskuntaan ruotsalaisen kansanpuolueen edustajaksi varasijalta Vaasan läänin pohjoisesta vaalipiiristä 17. maaliskuuta 1914, kun Johannes Bäck oli saanut vapautuksen tehtävästä. Hänet valittiin uudestaan eduskuntaan samasta vaalipiiristä 1919 ja 1922. Miemois toimi myös Vöyrin kunnallislautakunnan ja kunnanvaltuuston puheenjohtajana.


title: Kaarle Raade

text: Karl (Kaarle) Eugen Raade (vuoteen 1906 Randell; 14. lokakuuta 1866 Turku – 16. heinäkuuta 1945 Turku) oli suomalainen hovioikeuden varapresidentti ja kansanedustaja vuonna 1917.


title: Kaarle Raade

text: Kaarle Raaden vanhemmat olivat palotorninvartija Karl Henrik Randell ja Maria Gustava Lindroos. Hän pääsi ylioppilaaksi Turun lyseosta 1888 ja suoritti Helsingin yliopistossa kameraalitutkinnon 1890 ja yleisen oikeustutkinnon 1892. Hän sai varatuomarin arvon 1895 ja työskenteli useissa tehtävissä Turun hovioikeudessa 1899–1936, vuodesta 1934 sen varapresidenttinä. Raade valittiin suomalaisen puolueen edustajaksi Turun läänin eteläisestä vaalipiiristä eduskuntavaaleissa 1916. Hän toimi myös Turun Suomalaisen Säästöpankin johtokunnan puheenjohtajana.


title: Kaarle Raade

text: Kaarle Raade oli naimisissa vuodesta 1903 taidemaalari Agnes Johanna Wittfoothin (1872–1966) kanssa joka tunnettiin erityisesti kukka-asetelmien maalaajana. Heidän poikansa oli vuorineuvos Uolevi Raade.


title: Erkki Jauhiainen

text: Erkki Eemil Jauhiainen (24. marraskuuta 1938 Pielavesi – 14. syyskuuta 2015 Helsinki) oli suomalainen maantieteilijä. Jauhiainen oli Joensuun yliopiston maantieteen professori ja Helsingin yliopiston dosentti.


title: Erkki Jauhiainen

text: Tietokirjailijana hänen erityisalojaan olivat maantiede (kulttuuri- ja luonnonmaantiede), aluemaantiede (Aasia, Mongolia ja Siperia), ihminen ja ympäristö sekä maisematutkimus.


title: Sara Shepard

text: Sara Shepard on yhdysvaltalainen kirjailija. Hän on kirjoittanut 16-osaisen kirjasarjan "Valehtelevat viettelijät", josta on tehty samanniminen televisiosarja. Shepard esiintyy pienessä roolissa sarjan 5. tuotantokaudella.


title: Sara Shepard

text: Shepard on opiskellut New Yorkin yliopistossa ja suorittanut taiteen maisterin tutkinnon (MFA) Brooklyn Collegessa.


title: Sara Shepard

text: Kolme on vielä tulossa.


title: Peter Didrichsen

text: Peter Didrichsen (s. 27. syyskuuta 1950) on suomalainen museonjohtaja. Hän Didrichsenin taidemuseon perustajien Gunnar ja Marie-Louise Didrichsenin poika ja johtaa museota.


title: Bengs

text: Bengs on sukunimi. Se on muun muassa seuraavien suomalaisten henkilöiden sukunimi:


title: Eero Varis

text: Eero Aulis Varis (9. elokuuta 1928 Konnevesi – 18. syyskuuta 2015 Tampere) oli suomalainen kasvinviljelytieteilijä ja professori.


title: Eero Varis

text: Varis oli Hankkijan kasvinjalostuslaitoksen kasvinjalostaja 1955–1976, leipävilja- ja perunaosaston esimies 1968–1976, laitoksen apulaisjohtaja 1974–1976, Suomen akatemian maatalous-metsätieteellisen toimikunnan nuorempi tutkija 1972–1974, Helsingin yliopiston kasvinviljelystieteen professori 1976–1990 ja dosentti 1990–1994.


title: Eero Varis

text: Varis kirjoitti ylioppilaaksi 1947, valmistui agronomiksi 1954, maatalous- ja metsätieteiden kandidaatiksi 1953 ja lisensiaatiksi 1969. Hän väitteli tohtoriksi 1970 Helsingin yliopistosta.


title: Mark Lester

text: Mark Lester (s. 11. heinäkuuta 1958 Oxford) on entinen brittiläinen lapsinäyttelijä, joka tunnetaan parhaiten nimiroolistaan viidellä Oscarilla palkitussa musikaalielokuvassa "Oliver!" vuodelta 1968.


title: Mark Lester

text: Mark Lester syntyi näyttelijäperheen poikana Englannin Oxfordissa. Häne isänsä on juutalaistaustainen näyttelijä-tuottaja Michael Lester (alun perin Michael Boris Letzer) ja äiti näyttelijä Rita Keene Lester. Mark-poika sai koulutuksensa kolmessa yksityiskoulussa.


title: Mark Lester

text: Lapsiroolien esittäjänä Lester aloitti pikkurooleissa brittiläisissä televisiosarjoissa. Vuonna 1964 hän oli pienessä roolissa François Truffaut’n englanninkielisessä tieteisdraamassa "Fahrenheit 451" (1966) ja Robert Dhéryn ranskankielisessä elokuvassa "Suu kiinni..." ("Allez France", 1964). Hän näytteli yhtä lapsista Jack Claytonin elokuvassa "Salaisuus" (1967).


title: Mark Lester

text: Vuonna 1967 kahdeksanvuotias Lester valittiin päärooliin Carol Reedin suuren suosion saaneeseen elokuvasovitukseen Lionel Bartin musikaalista "Oliver!" (1968). Laulunumeroissa Lesterin äänenä käytettiin kuitenkin elokuvasäveltäjä Johnny Greenin tytärtä Kathea.


title: Mark Lester

text: Lester sai hyviä arvosteluja myös vuoden 1969 elokuvasta "Vapaana ja villinä" ("Run Wild, Run Free"), jossa hän esitti mykkää, eristäytyvää poikaa. Varhaisteinien romanssista kertovassa vuoden 1970 elokuvassa "Melody – suloinen ensirakkaus" Mark Lester näytteli pääosaa yhdessä Tracy Hyden kanssa. Vuosina 1970–1971 Lester teki useita muitakin roolitöitä televisiossa ja muun muassa elokuvissa "Silminnäkijä" (1970) ja "Mustan oriin seikkailut" (1971). Hän teki useita filmejä myös Italiassa, joista viimeinen, "La Prima volta sull’erba", oli ehdolla Kultainen karhu -palkintoon Berliinin 25. elokuvajuhlilla 1975. Viimeisen elokuvaroolinsa Lester teki vuonna 1977 Richard Fleischerin elokuvassa "Prinssi ja kerjäläispoika". 19-vuotias Lester pettyi elokuvan saamiin arvosteluihin ja ryhtyi opiskelemaan osteopatiaa.


title: Mark Lester

text: Lesterillä on neljä lasta ensimmäisestä avioliitostaan vuosilta 1993–2005. Lester on sanonut ettei ole Michael Jacksonin lapsien isä.


title: Sakari Huovinen

text: Sakari Kristian Huovinen (s. 8. kesäkuuta 1951), oikeustieteen tohtori ja valtiotieteen maisteri.


title: Sakari Huovinen

text: Sakari Huovinen pääsi ylioppilaaksi Turun Klassillisesta Lyseosta 1971. Hän valmistui Turun yliopistosta 1977 pääaineenaan poliittinen historia. Hän oli toimittajana Turun Sanomien ulkomaanosastolla 1975-1979 ja kolumnistina.


title: Sakari Huovinen

text: Huovinen valittiin Turun kaupunginvaltuustoon 1976 ja oli Turun kaupungin sosiaalilautakunnan jäsen. Hän oli kokoomuksen ehdokkaana Turun eteläisessä vaalipiirissä eduskuntavaaleissa 1979.


title: Sakari Huovinen

text: Hän siirtyi Helsinkiin Wihuri-yhtymän tiedotuspäälliköksi 1980 ja toimi Oy Partek Ab:n viestintäjohtaja vuosina 1982-1984. Mainostoimisto Turkama&Kumppanit Oy:n projektijohtajana Huovinen oli 1984-1988. Hänen erikoisalansa oli yrityskuvaan liittyvä problematiikka ja hän suunnitteli suurten suomalaisten kauppaketjujen kanta-asiakasohjelmia.